qundao/data-zh-poetry huggingface dataset:
病起忆西湖
作者：庾楼
朝代：明

未得寻幽胜，烟光半画图。日悬双镜合，云断一山孤。绿透凉侵竹，红轻夕印芜。元戎移小队，觞咏到西湖。
西湖荷荡
作者：庾楼
朝代：明

汎汎轻鸥外，风荷欲秀时。桥横漪水曲，寺隔远山湄。绿影侵云湿，红光带雨欹。朝来烟景好，再许问花期。
定光塔登高
作者：廖世昭
朝代：明
体裁：五言律诗

宝塔层层上，危栏面面开。秋城围野曲，远水接天回。日射珠光迥，风迎铎响哀。长安知万里，目断朔云堆。
西良湖
作者：廖俊
朝代：明
体裁：七言绝句

南邦遗迹在西良，凫雁依然满石梁。我向浮洲台上立，不胜惆怅到斜阳。
读书台
作者：廖兴
朝代：明

吟迹岩空覆绿苔，俄然天地此高台。颓波力障心常在，荣政周除雪后来。景仰光风山独秀，绪馀遗泽水深回。后车可继资贤令，伟伟乾坤更看谁。
冬入云龙山
作者：廖大亨
朝代：明
体裁：古风

落叶满香林，人踏叶深厚。积霜湿空谷高，烟平霁岫。山谷苍且寒，溪毛碧以瘦。宛转为寻幽古，径聊相扣。枯藤罗带垂，涧咽松涛吼。一僧启荆关选，置转幽秀。眼旷天地开，万物谢彫镂。高深淡心怀清，暖变气候。残丝挂衰杨，霜蔓萦寒柚。枫树淡山容草，虫吟冻后。丹葩引断香，殊觉春光漏。藉草倾玉壶花，间疑美遘。孤坐看飞云，永矣忘晴昼。
与僧一然听钟
作者：廖孔说
朝代：明

寥寥相对一灯明，数尽遥钟百八声。题向山堂成故事，他年却好话平生。
偶集
作者：廖孔说
朝代：明
体裁：七言绝句

阴雨霏霏湿酒卮，满堂红烛对弹棋。主人先醉非无意，愁见更阑客散时。
华阳杂韵
作者：廖孔说
朝代：明

林间风霭日氤氲，乍露孤峰半未分。一夜雷声在山下，始知身出万重云。
客至
作者：廖孔说
朝代：明
体裁：五言律诗

不向红尘去，閒眠日几回。馀花山槿落，小卉海棠开。制解僧初出，凉生客渐来。共言西涧冰，经夏起枯埃。
怀子画次其韵
作者：廖孔说
朝代：明
体裁：七言绝句

花满扬州月满栊，相寻最苦梦难同。闷来细把芜城赋，读向凄凄莫雨中。
怀庐山
作者：廖孔说
朝代：明
体裁：七言律诗

九叠晴峦好掩扉，泉声处处抱斜晖。高窗树影澄江小，远岫人踪雪寺微。溪净饮猿连臂下，松声巢鹤掠衣飞。荒凉石径空延伫，逋客而今尚未归。
秋莺
作者：廖孔说
朝代：明

喈喈秋老曙河斜，嫩曲清尘浸露华。黄叶误求空谷友，丹枫虚拟上阳花。蒹葭漠漠逢归燕，杨柳萧萧伴暮鸦。珠箔玉楼弦管日，金衣谁料尚天涯。
西湖
作者：廖孔说
朝代：明
体裁：七言绝句

水中云影镜中山，山自无心水自閒。明月两堤人不见，小舟独向断桥还。
西湖
作者：廖孔说
朝代：明

水中树影树中山，山自无心水自闲。
明月两堤人不见，小舟独向断桥还。
访道士
作者：廖孔说
朝代：明

露草烟林断客行，竹扉昼掩对高城。道人不爱人天供，消受秋空鹤一声。
赠友
作者：廖孔说
朝代：明
体裁：五言律诗

缶粟犹堪煮，经时可闭关。老愁堪落叶，贫不厌青山。薄簟酬秋水，孤灯管夜閒。箨冠文有意，为称鬓边斑。
酒家同彦先何事留春
作者：廖孔说
朝代：明
体裁：七言绝句

若说伤春还饯春，夜深啼鸟泪沾巾。绿阴村酒城南肆，同是尊前白发人。
采药
作者：廖孔说
朝代：明
体裁：七言律诗

采药秋山万木疏，霜吹瘦骨倦锄馀。云多忽讶寒峰失，僧少常逢古屋虚。叩石杖声惊睡鹿，临溪笠影乱游鱼。翠微十里无人到，时过庵西闻读书。
重过兰溪
作者：廖孔说
朝代：明
体裁：七言绝句

越迹吴踪久未能，飘来一叶泊孤僧。依然白酒青山夜，莺脰湖边摘野菱。
闻钟
作者：廖孔说
朝代：明

华阳百里一孤钟，地阔天空山万重。飒沓烟霜悠飏月，依微随鹤绕三峰。
雨中送春二首·其一
作者：廖孔说
朝代：明
体裁：七言律诗

迢遥烟驿欲何之，地角天涯总别离。雾湿提壶催祖道，烟寒杜宇促归期。徘徊柳岸鞦韆处，惆怅兰亭祓禊时。此约再来须隔岁，潘郎那不鬓如丝。
雨中送春二首·其二
作者：廖孔说
朝代：明
体裁：七言律诗

绿阴和水草和烟，今夕明朝顿爽然。才到楝花飘暮雨，已看榕叶似秋天。乍添吟鬓刚三月，暗减闺心又一年。不信古人痴似我，晓钟欲尽转难眠。
大坳山
作者：廖富
朝代：明
体裁：五言律诗

岩景无纤尘，青松翠色分。峰峦晴带雨，石径晓连云。举目疑天近，回头觉日曛。渔樵不到处，真可避妖氛。
岱宗谏议谪镇远（时有星变）
作者：廖希颜
朝代：明

明堂再续周王礼，宣室能容贾谊狂。亢世有人还谏草，清时怜汝独遐荒。龙吟镇泽千峰雨，雁度偏桥八月霜。去住天涯各何意，长星犹在太微傍。
送方兵备赴蜀兼怀杨芳洲座主
作者：廖希颜
朝代：明

西路元戎看仗节，南宫词赋起明经。天门初日余残雪，江国浮云伴使星。乘兴还移浣溪棹，几时同过草玄亭。生憎杨柳催春发，故向愁边却尽青。
送李约斋戴前峰二谏议谪象郡
作者：廖希颜
朝代：明

客风吹雨送萧森，行尽江南是桂林。万死投荒明主惠，一封排闼杞人心。城临曲斗桄榔出，花暗春山瘴疠深。弹剑长歌倍怜汝，许身吾亦爱南金。
题南山卷二首
作者：廖希颜
朝代：明

上党诸峰紫气通，迤南山色绕王宫。关城万井黄河壮，台阁三秋白露中。长日琴樽歌有杞，往时圭璧忆分桐。最怜深谷岩前桂，信拂贤王殿上风。三年为客向并州，两见南山属暮秋。宋玉多愁应有赋，梁王高兴几登楼。炉烟孔雀新屏上，花气芙蓉别殿头。今日赓歌樽酒里，瑶华岂少报应刘。
题南山卷二首·其一
作者：廖希颜
朝代：明

上党诸峰紫气通，迤南山色绕王宫。关城万井黄河壮，台阁三秋白露中。长日琴樽歌有杞，往时圭璧忆分桐。最怜深谷岩前桂，信拂贤王殿上风。
题南山卷二首·其二
作者：廖希颜
朝代：明

三年为客向并州，两见南山属暮秋。宋玉多愁应有赋，梁王高兴几登楼。炉烟孔雀新屏上，花气芙蓉别殿头。今日赓歌樽酒里，瑶华岂少报应刘。
嘉会楼宴集次韵
作者：廖文炳
朝代：明

晓逐片帆临泽国，晴随樽酒上楼台。清时避席怀芳誉，此日挥毫是异才。树色乍迷村径合，潮声初动海门开。凭虚一望黄尘绝，得意鱼龙向客回。
橘
作者：廖纪
朝代：明

从来佳树生南国，先数闽江次粤东。结实珠垂丹徼外，开花雪喷瘴烟中。未成生计千头绿，漫说怀归两袖红。最忆黄柑三百颗，洞庭一夕起秋风。
读书法云寺寺在那亮乡东岭下
作者：廖纪
朝代：明

何处寻幽胜，闲过惠远家。到门云护砌，挥麈雨生花。寺后峰阴合，阶前树影斜。钟声休报晓，吾欲演三车。
孝子感虎歌赠黄粤洲
作者：廖翼
朝代：明
体裁：古风

黄孝子，遇于菟。孝子恸哭不自觉，气吞于菟恰若无。于菟初来威烈烈，咆哮未发石欲裂。须臾俯伏孝子前，叩头致敬腰为折。吾侪旁观股交战，孝子泪眼何曾见。乃知至孝通苍旻，嗟尔于菟良有神。
书寄会丛上人
作者：廖衷赤
朝代：明

昔闻大乘说禅通，形形色色尽皆空。我观世间一切法，无空等与大空同。日月星辰雷电击，江山大地豁浑濛。混元一气谁凿辟，生人生物无终穷。有身既非本来面，春华秋叶落还浓。哎约一声天地晓，条条赤木白与红。吮乳便觉滋味好，饥食渴饮欲恶攻。甜桃苦李不相让，爱河欲海恣蛟龙。予将此理问会丛，丛拈针线把衲缝。他诵金刚摆严偈，我念大学和中庸。尔我彼此同床梦，譬以歧路不同踪。谁知三教本一教，千派万派总朝宗。会丛叩我空乎否，茫无对答嘴都空。色即是空空即色，错差一线堕禅狐。我亦不解空空理，学得空空知也无。君不见敲石出星火，引镜现形模，空空色色漫糊涂。从此打散蒲团坐，省却面壁剩工夫。
冬夜客中
作者：廖衷赤
朝代：明

栖栖无所事，岁月已蹉跎。世事尚如此，吾身将若何。雪霜今夜重，兵甲四方多。昨过高阳里，魂销陇上歌。
古别离
作者：廖衷赤
朝代：明

离别剧可愁，况乃事边地。丈夫志四方，出门不挥泪。
塞上曲
作者：廖衷赤
朝代：明

二十学从戎，白头犹异地。谁知黑河流，尽是征夫泪。
宫词
作者：廖衷赤
朝代：明

夜深仿佛御炉香，玉笛声声出建章。惟有西宫怨明月，非秋月影已凄凉。
志别
作者：廖衷赤
朝代：明

明月登舟两地分，骊歌初唱那堪闻。湖山夜话人千里，愁向江头望白云。
悲今昔
作者：廖衷赤
朝代：明

落日照高楼，凉风吹白苧。江山旧苍郁，极目尚可睹。江山虽如故，周京已禾黍。主人播西东，关山行路阻。侧耳闻杜鹃，终宵啼逆旅。故园不可巢，新巢岂终古。何来骤风雨，飘摇肆其侮。桑土尚可彻，空牢尚可补。美人天一方，眷然怀顾汝。泪血洒厓山，孤魂尚何主。长鲸浪喷天，聚蚁纷无数。挽弓向蜗国，牵牛祭豺虎。野鬼哭黄昏，战血流江渚。哀猿啸山皋，惊鸿鸣泽浦。我向故园行，草蔓荒烟聚。安得猿臂弓，射石没矢羽。白水起真人，箕尾赉良辅。女织与男耕，鼓腹复含哺。我怀日以长，我思日以苦。试作今昔歌，悲吟江之浒。
折桂行
作者：廖衷赤
朝代：明

羡君意气自不群，龙种凤毛世所欣。细柳营中开邺架，少年弱冠侪终军。藜火光分乙夜月，彩笔星飞五色云。君家刚斧利如霜，砍折天葩第一香。广寒仙子惊初起，相呼姨妹理新妆。娇姨三五弹筝瑟，小妹两两献霞觞。舞袖双飞落蛱蝶，霓裳一曲奏宫商。玉蟾蜍，玉蟾蜍，仙子辞阙汝知乎。丰城光腾千丈处，夜伴玉郎读秘书。看看桃浪春暖碧，琴剑奕奕古道侧。天池此日涌危涛，震动五湖及三泽。应是大鹏上九重，雷闪电光扬飓汐。秋云雁阵日萧萧，道传公子入皇朝。阳关一饮倾百斗，骊歌酣唱兴初豪。此去金门射长策，对面君王夺锦袍。谁人种就长安花，十里一色点红纱。香随轻尘来簇簇，如龙可是五骢骅。柳汁染衣春色阑，状元头上列仙班。绛衣千官捧胪唱，御香染袖锦襕褊。七宝床前留供奉，八花砖上望君颜。君不见五陵裘马贵公子，一掷千金壮士起。秋老月满兔儿肥，呼卢走韩日千里。夜敲檀板酹金浆，响遏流云淩波绮。纱窗日影拂阑干，春昼沉沉逐画舣。羡君更谁得似君，学海波中翻玉几。我愧不才明主折，欲附鳞翼无可得。为君试作折桂行，长歌一阕壮行色。
泊舟江楼
作者：廖衷赤
朝代：明

碧浮天欲尽，河汉在高楼。星乱江中夜，砧寒海外秋。何堪霜与雪，重迫病兼愁。自悔蹉跎久，终年在客舟。
清明感怀
作者：廖衷赤
朝代：明

花柳村村色，閒愁岁岁侵。迂怀难近俗，古道不宜今。孤冢白杨老，寒郊芳草深。不堪回首望，泪滴故乡心。
老人行
作者：廖衷赤
朝代：明

霜鬓老人踏雪来，手持藜杖坐莓苔。单衣破絮苦风冷，抚膺痛哭颜如灰。我问老人何所哭，答言于今岁九六。少年不识兵火惊，日饱稻粱卧茅屋。一朝忽报军贴至，关北关南事暂异。顷闻乾坤亦崩坼，鼎湖无处攀龙驭。咸阳宫阙作尘飞，日暮空闻杜鹃悲。貔貅百万恣横嚼，九土行人尽啼饥。生男十五从戎戍，生女十五为军妻。老夫年大得二儿，县官抽点防关西。辞家一去十五载，又调关东射鲸鲵。我欲向邻问生死，吏卒叩门索丁糜。少儿南山刈马草，飞丹催促嫌行迟。烽烟不靖兵不止，二男万里无归期。生逢离乱不可说，垂老悲伤那得知。呜呼老人之言有如斯，吾身虽在亦可危，相与痛哭城南湄。
苦风
作者：廖衷赤
朝代：明

玄冬日暮风萧索，倒卷黄沙入城郭。城头木落天阴阴，不堪更把尊罍酌。石岸崩颓大雪侵，避缴猿鹤号空林。三十年来厌兵甲，铁骑金铙惊客心。乡关有梦归未得，破艇孤灯半欲熄。夜来翘首望南云，潇湘一带兵气黑。相逢鸿雁尽哀鸣，故园旧事空相忆。拥衾不寐数踌躇，风打舟篷到日出。
赵姬墓
作者：廖衷赤
朝代：明

何缘生死亦离居，芳草埋香哭少姬。几度西风明月夜，孤桐细雨续青丝。落日萧萧天已昏，梅花月色暗销魂。冷风古道无人迹，一树枯杨盖墓门。
赵姬墓·其一
作者：廖衷赤
朝代：明

何缘生死亦离居，芳草埋香哭少姬。几度西风明月夜，孤桐细雨续青丝。
赵姬墓·其二
作者：廖衷赤
朝代：明

落日萧萧天已昏，梅花月色暗销魂。冷风古道无人迹，一树枯杨盖墓门。
闺情
作者：廖衷赤
朝代：明

郎君少小志安边，辛苦从军已十年。昨夜灯花重结蕊，想郎马上锦衣还。
冬日偕潘孟骧游古仙原承示佳章次韵答和一首
作者：廖负暄
朝代：明

清漪缕缕漾棠舟，系缆临圻访古丘。老桧攫云高立鹳，仙原佳气上连牛。岚拖瘦杖群峰寂，风入轻舆万壑秋。曲磴阴森探不尽，数声韵鸟唤行游。
承光殿
作者：廖道南
朝代：明
体裁：五言律诗

承光临太液，长日水云封。桥带流虹渚，门迎积翠峰。楣间学士草，坛畔大夫松。宝藏来渊海，时瞻紫气浓。
望岳
作者：廖道南
朝代：明

岱宗高巃嵷，群峰凌紫穹。日观影扶桑，月嶂烟朦胧。飞泉走其下，宛若双白龙。上有玉女池，银河泻长虹。王女散天花，万朵青芙蓉。仙人王子乔，绛节朝上宫。遗我金检书，期我遥相从。我欲从之游，云路险且重。何当谢尘鞅，晞发咸池东。
清虚殿
作者：廖道南
朝代：明
体裁：五言律诗

峻极丹霄上，清虚碧海前。扶桑先见日，若木远含烟。绝岛移云石，明河泻瀑泉。仰看元象转，身在蔚蓝天。
登黄鹤楼寄童太史士畴
作者：廖道南
朝代：明
体裁：古风

有楼崛嵂兮江之阳，桧楣芝榜兮星河光。穹窿顤顟挂飞蜺兮络天梁，绮疏朱缀兮敞都房。鹄山巃嵷以连蜷兮大别对峙，嵽蜺岝峉而环障。江汉沅澧沱潜洞湘走其下兮，风霆怒号而熻张。噫吁嘻，黄鹤来翔兮岁之暮。吾欲高驼而轩翥兮天之路，招祢衡于鹦鹉兮歌桂树。桂树枝缭兮蚴蟉，明河烛湍兮牛女绸缪。仙人不来忳侘傺兮恨弥留。噫吁嘻，黄鹤欲去奈尔楼。
芭蕉园
作者：廖道南
朝代：明
体裁：五言律诗

旖旎芭蕉色，缤纷满御园。午阴便鹿梦，春雨罢蜂喧。绿借芙蓉润，青交薜荔翻。词林曾献颂，此日重承恩。
静海遇张汝祯夜话
作者：廖道南
朝代：明
体裁：古风

日夕系兰桡，山城围海县。岚光互明灭，水雾递隐见。凉月鉴广原，灵飙振方甸。幽人抱遐心，踟蹰夜将半。仰观河汉流，俯察昆虫变。侧闻哀鸿音，携手泪如霰。
题黄鹤楼小景
作者：廖道南
朝代：明
体裁：七言绝句

黄鹤飞来淩紫烟，汉江春水碧连天。悬知仙子登楼兴，多在红云帝座边。
黄鹤楼留别许督学伯诚
作者：廖道南
朝代：明
体裁：七言律诗

千仞飞楼淩紫烟，重城阁道入青天。樽前日月低红树，槛外星辰拂绮筵。石镜秋悬黄鹤梦，金沙风起白龙眠。已从北极瞻南斗，更望中台接上玄。
思亲
作者：廖驹
朝代：明
体裁：五言律诗

戎马何时歇，奔驰倦此身。青灯孤馆客，白发倚门人。书信连年绝，家山入梦频。归来未有日，回首一沾巾。
有渡
作者：廷俊
朝代：明
体裁：五言律诗

有渡方舟小，无家道路长。大荒天渺渺，沧海日茫茫。水母浮还没，风鸳出复藏。不须寒雁叫，客意已凄凉。
未归
作者：廷俊
朝代：明
体裁：五言律诗

瓯越山无尽，江湖客未归。北风吹雪冷，南雁贴云飞。断路迷行迹，惊湍溅衲衣。本来无住著，何事却依依。
石头城次王待御韵
作者：廷俊
朝代：明
体裁：七言律诗

滚滚长江去不休，岩岩盘石踞城头。千峰日落淮南暝，万树风高白下秋。流水尚遗诸葛恨，东风不与阿瞒留。中原一发青山外，万古终为王谢羞。
翠微亭
作者：廷俊
朝代：明
体裁：七言律诗

谁构遗亭莽苍中，萧萧深谷起悲风。五更璧月初沉海，万里银河欲泻空。江阔淮南连画鹢，云开塞北见飞鸿。黍离不独周人恨，满目寒烟六代宫。
送僧归洞庭
作者：廷俊
朝代：明
体裁：五言律诗

每忆华山寺，高居俯洞庭。烟中飞鸟白，波面乱峰青。贾舶朝依岸，禅房夜不扃。最怜霜后橘，金子烂荧荧。
题画兰
作者：廷俊
朝代：明
体裁：五言绝句

绿叶微风际，清香小雨馀。湘江春水阔，愁杀楚三闾。
逊国后赋诗
作者：建文惠宗让皇帝
朝代：明

牢落西南四十秋，萧萧华发已盈头。乾坤有恨家何在，江汉无情水自流。长乐宫中云气散，朝元阁上雨声愁。新蒲细柳年年绿，野老吞声哭未休。
金竺长官司罗永庵题壁
作者：建文惠宗让皇帝
朝代：明

风尘一夕忽南侵，天命潜移四海心。凤返丹山红日远，龙归沧海碧云深。紫微有象星还拱，玉漏无声水自沉。遥想禁城今夜月，六宫犹望翠华临。阅罢《楞严》磬懒敲，笑看黄屋寄昙标。南来瘴岭千层迥，北望天门万里遥。款段久忘飞凤辇，袈娑新换衮龙袍。百官此日知何处，惟有群乌早晚朝。
金竺长官司罗永庵题壁·其一
作者：建文惠宗让皇帝
朝代：明

风尘一夕忽南侵，天命潜移四海心。凤返丹山红日远，龙归沧海碧云深。紫微有象星还拱，玉漏无声水自沉。遥想禁城今夜月，六宫犹望翠华临。
金竺长官司罗永庵题壁·其二
作者：建文惠宗让皇帝
朝代：明

阅罢《楞严》磬懒敲，笑看黄屋寄昙标。南来瘴岭千层迥，北望天门万里遥。款段久忘飞凤辇，袈娑新换衮龙袍。百官此日知何处，惟有群乌早晚朝。
满江红
作者：建文皇帝
朝代：明

三过吴江，又添得、一亭清绝。刚占断、水光多处，巧依林樾。漠漠云烟春昼雨，寥寥天地秋宵月。更冰壶、玉鉴暑宜风，寒宜雪。臞庵右，山岚缺；虹桥左，波涛截。正三高堂畔，旧规今别。何但渔翁垂钓好，谩将柳子新吟揭。信登临、佳兴属彭宣，能挥发。
秋雨
作者：弘己
朝代：明
体裁：七言绝句

洒竹骤鸣秋易知，兼风况打败荷池。茅檐一夜溜声里，想起石梁听瀑时。
除夕
作者：弘己
朝代：明

寂寞灯无焰，何堪发短丝。小坐自怜惜，谁将语所思。百年犹一年，定有今夕时。
赠愚山先生
作者：弘智
朝代：明
体裁：古风

愚山生就名山笔，十洲五岳供涂乙。瑶石琼林浴天日，波浮雾合风驰疾。我欲赞叹不能悉，为画子春岛上弦歌室。忽然泼墨得句一，浮云一洗万峰出。
友人宿山阁
作者：弘觉
朝代：明
体裁：七言绝句

新笋成竿人馔希，荒畦才剩几茎葵。山家何事堪留客，江阁高眠听子规。
喜刘嘉符下第
作者：弘觉
朝代：明
体裁：七言绝句

得失于今易地观，吾将斗酒贺刘安。碧翁能解幽人意，放尔归来理钓竿。
赠冯兼山
作者：弘觉
朝代：明
体裁：七言律诗

自放春閒三十春，不将花幔换车茵。林庐妙得颠迂笔，风调疑兼晋宋人。白足时来挥麈尾，青松手种作龙鳞。高名久在堪招隐，再拜藏书弗敢尘。
道信弟过涧西出扇索诗时五岳上人亦来同游
作者：弘觉
朝代：明
体裁：古风

泠泉有佳味，惭予只独尝。君辈忽飞来，与我同徜徉。天若为尔媚，花若为尔香。奔泉与怪石，为尔赠蹶张。人生逐尘网，何处不堪伤。乐此登临趣，胜彼南面王。吾弟士之狷，岳公僧之狂。我乃痴绝人，狂狷两无当。悠悠斯世孰为侣，惟有灵山片石堪。与语吾弟今年四十矣，前此三十有九年。不知几年对山水，往事那堪忆来缘。犹可止愿以三十年为期，同吾淡荡烟云里。七十以后活犹死，或山或市姑听子。君不见岳公年未及壮室，閒放己过三千日。
题秋雪庵
作者：弘觉
朝代：明
体裁：七言绝句

几年河渚漾清秋，最爱宗公白雪洲。今着袈裟何所事，仍来洲畔作閒鸥。
和御制山居诗三首
作者：弘道
朝代：明

钟山云气近蓬莱，楼阁重重锦绣堆。兜率宫从天上降，桫椤花向月中开。道林再世承恩泽，圜梧当关震法雷。祖道一丝悬九鼎，提持全仗出群材。大觉谈玄彻九重，蔚然扶起少林宗。龙光照映神奎阁，象教尊崇玉几峰。自昔草堂留圣践，即今灵谷纵高踪。御题诗笔昭云汉，更觉兹山雨露浓。传得凌霄无尽灯，兰膏烈焰愈辉腾。笺经未逊洪觉范，辅教直追嵩仲灵。闭户遍探三藏教，入朝分录两街僧。皇恩浩荡深如海，声价奚论十倍增。
和御制山居诗三首·其一
作者：弘道
朝代：明

钟山云气近蓬莱，楼阁重重锦绣堆。兜率宫从天上降，桫椤花向月中开。道林再世承恩泽，圜梧当关震法雷。祖道一丝悬九鼎，提持全仗出群材。
和御制山居诗三首·其三
作者：弘道
朝代：明

传得凌霄无尽灯，兰膏烈焰愈辉腾。笺经未逊洪觉范，辅教直追嵩仲灵。闭户遍探三藏教，入朝分录两街僧。皇恩浩荡深如海，声价奚论十倍增。
和御制山居诗三首·其二
作者：弘道
朝代：明

大觉谈玄彻九重，蔚然扶起少林宗。龙光照映神奎阁，象教尊崇玉几峰。自昔草堂留圣践，即今灵谷纵高踪。御题诗笔昭云汉，更觉兹山雨露浓。
天竺三首·其一
作者：弘道
朝代：明
体裁：七言绝句

西湖蜃气作楼台，又是一番风雨来。后夜月明秋似水，桫罗花向镜中开。
天竺三首·其二
作者：弘道
朝代：明
体裁：七言绝句

南涧飞淙杂雨鸣，颠风老树作秋声。庭前搅碎芭蕉叶，添得书窗分外明。
天竺杂咏二首
作者：弘道
朝代：明

南涧飞淙杂雨鸣，颠风老树作秋声。庭前搅碎芭蕉叶，添得书窗两眼明。老树枯藤蔓草缠，萧萧独立傲风烟。涧池飞下如拳石，知有山灵护冷泉。
天竺杂咏二首·其一
作者：弘道
朝代：明

南涧飞淙杂雨鸣，颠风老树作秋声。庭前搅碎芭蕉叶，添得书窗两眼明。
天竺杂咏二首·其二
作者：弘道
朝代：明
体裁：七言绝句

老树枯藤蔓草缠，萧萧独立傲风烟。涧池飞下如拳石，知有山灵护冷泉。
寄廷玉隐君
作者：弘道
朝代：明
体裁：七言绝句

玄晏先生小隐居，别来不见十年馀。何时乘兴扁舟去，借阅东斋满架书。
愚溪
作者：张□
朝代：明
体裁：五言律诗

愚溪元日好，处处见朝烟。问俗嗟今日，临流忆昔贤。丛篁分野径，蔓草被霜田。为访元和事，高风尚可传。
庆陵大修告成恭述
作者：张一凤
朝代：明

自守苍梧北斗寒，九京王气拜衣冠。攀髯湖月光才满，泫雨燕云泪已乾。日奉金舆清汉殿，天回玉扆肃周官。翠华想像千秋地，上谒时追问寝欢。
庆陵小修告成恭赋
作者：张一凤
朝代：明

翠环寝殿紫凝烟，风雨驱令护昔年。周命式瞻新气象，汉陵还睹旧山川。技惭娲鍊重元石，泪补轩游五色天。先圣遗弓如在抱，敢私筋力影相怜。
水调歌头
作者：张一如
朝代：明

落月下春苑，啼鸟别花曹。无端凑与离怨，难咽割肠刀。玉貌雪肤何处，只剩无情有恨，隐隐怕逢挑。空态忽沾臆，暗影自栖膏。华畿邈，巫峡渺，汉津涛。此情终古，直教同是一忉忉。送断韶华一瞬，赚杀芳心一寸，船往不留篙。回忆可堪话，无计放萧骚。
乌石醴泉
作者：张一旸
朝代：明

石砌堆金屑，泉流胜玉浆。空翠翻疑黛，浮香溜转凉。见说甘如醴，还称愈痼方。源源同此味，玉政比轩辕。
仙岩夜月
作者：张一旸
朝代：明

仙姝何处去，古迹尚幽然。灶冷倚丹室，蟾飞映石田。山空林鸟静，树影野鹤穿。有谁邀月者，凭虚一问天。
咏植孝子
作者：张一旸
朝代：明

养志徽猷耀古今，千秋谁复继曾参。归巢已听慈乌哺，跪食今看孝子心。王宅冰鳞堪入馔，孟家冬笋又成林。曾然菽水非三釜，若比庄公抵万金。
圆珠积翠
作者：张一旸
朝代：明

地形非合浦，山势俨如珠。宁分江妃佩，得自鲛人无。雨收青髻见，云罨翠凝图。由来明月照，远挂北城隅。
忠谠凝岚
作者：张一旸
朝代：明

脂韦不可极，谠性自馀馨。直与山为挺，名垂汗上青。仰止多人杰，相将诵地灵。古人今已逝，花鸟自丁咛。
状元古井
作者：张一旸
朝代：明

泉出寒甃古，用汲汝为霖。榭亭额片玉，村舍著镂金。书堂留隐迹，学士解缨簪。几多怀旧事，潺湲助鸣琴。
狼岭樵歌
作者：张一旸
朝代：明

崔嵬山径险，白云时往来。对奕人何在，担薪客自猜。惊猿岩谷隐，畏虎和歌回。日暮归来晚，孤城漏未催。
石壁朝云
作者：张一旸
朝代：明

荒藤锁白壁，一片吐金枝。地接苍梧近，云飞彩云曦。高耸芙蓉出，低选锦绣垂。太平今有象，休赋楚阳词。
鹤洲渔唱
作者：张一旸
朝代：明

鹤碛涛声急，扁舟载短蓑。欸乃芦湾出，渔竿柳岸过。笛为临风弄，箫从对月歌。江流石不改，把酒问如何。
登泰山
作者：张一桂
朝代：明
体裁：七言律诗

缥缈烟霞满径中，泠然钟磬度遥空。东皇自宰青阳地，玉女高居绛节宫。苔翳断碑馀鸟迹，身依元气有鸿濛。逍遥剩有庄周兴，何事乘虚一御风。
送张明成翰撰奉母还江西
作者：张一桂
朝代：明
体裁：七言律诗

几年橐笔侍承明，奉母潘郎暂此行。宫锦昼归誇戏綵，江鲈秋美足为羹。孤帆带月摇鸿影，落叶随风作雨声。我亦慈亲乡思切，那堪回首大梁城。
送王蟾芬同年入闽
作者：张一桂
朝代：明
体裁：七言律诗

绣服承恩下玉墀，使君南去独褰帷。寒云雁影天涯远，驿路梅花岁暮时。把袂且沽燕市酒，逢人须寄幔亭诗。可怜旧日瀛洲月，又向樽前照别离。
送邵梅墩年兄请告还越
作者：张一桂
朝代：明
体裁：五言律诗

去去若为别，秋声满灞桥。漫辞燕市酒，独听浙江潮。八月枫林冷，千山雁影遥。相期各努力，且莫混渔樵。
见山亭即事
作者：张一言
朝代：明

土膏一动即分秧，鹘鵴催人忙又忙。忙了閒来亭下睡，太平风景见羲皇。
雨后过王明府公署
作者：张三极
朝代：明
体裁：五言律诗

岂谓金门客，能兼大隐名。庭空歌鸟下，吏散酒人迎。绿水新添砌，青山半入城。还将江上楫，聊为采真行。
墨皇斋即事
作者：张丑
朝代：明
体裁：五言律诗

用拙经营少，居閒兴趣长。阅书宗海岳，展画得潇湘。玩世歌渔父，陶情付索郎。向平婚嫁毕，白首杖桄榔。
居园即事
作者：张世伟
朝代：明
体裁：五言律诗

墙东堪避世，新卜野人居。巷隘难旋马，池宽好种鱼。閒情云淡处，爽气露零初。但解蓬蒿趣，穷愁可著书。
题画竹卷
作者：张世伟
朝代：明
体裁：古风

淇澳纪卫风，渭滨存汉官。彼美君子德，致用非一端。何来托根非，遂觉据地难。或欲拔千条，或须斩万竿。人情夫岂远，忌等当门兰。湫隘匪所宜，根株贵得完。可以倾朝阳，可以凌风湍。无为人所媚，无为物所干。庶几松柏朋，相将保岁寒。
即事
作者：张世则
朝代：明
体裁：五言律诗

宦寺多怙势，天朝建置明。诸曹分监局，众职有规程。上级无三品，中涓仅百名。北军权不与，君侧恶常清。
登琅琊台观日出
作者：张世则
朝代：明
体裁：七言律诗

荡漾晶莹滉海天，翔阳一跃出东边。巨灵幻戏将丸弄，仙子晨妆把镜悬。长夜何须燃蜡炬，黎明早已见桑田。苍生莫虑鲸波剧，一吐光华净扫烟。
识梦自遣
作者：张世域
朝代：明

断齑画粥向来身，名厕乡书已四旬。汲汲俗情推掇第，迟迟禄仕只居贫。江门见道程朱侣，琼海回天社稷臣。才气未须论甲乙，梦思何事扰心神。
关山月
作者：张之象
朝代：明

月照阴山外，秋高瀚海边。全形方学镜，半影更疑弦。久戍何时满，长征几度圆。望乡千里思，耿耿梦中悬。
春日游燕子矶
作者：张之象
朝代：明
体裁：古风

古称秉烛游，行乐恐迨暮。策驾寻名山，居然得真趣。展宇开霁旭，熙阳敛昏雾。云锦被奇峰，水镜含芳树。眷兹风日佳，开觞藉兰杜。颇怀披襟友，诸美难具晤。流莺稍出谷，飞花已盈路。畅哉人境外，屏迹遗世故。勿为京洛士，缁尘染衣素。
梅花落
作者：张之象
朝代：明

玉树飞花早，金闺引恨长。雪明难见影，风急易闻香。舞处飘罗袖，歌边绕画梁。岁华憔悴尽，魂梦忆辽阳。
游冯廷尉回澜台
作者：张之象
朝代：明
体裁：七言律诗

关西谁筑此层台，屹立中流亦壮哉。白浪势从天末泻，紫霞晖傍日边开。古丘百里蟠龙护，华表千年化鹤来。形胜有馀思罔极，至今风柏助悽哀。
胡姬年十五
作者：张之象
朝代：明

胡女倚芳年，青春最可怜。纤腰初学柳，媚脸乍窥莲。留客贻龙镜，当垆拂凤弦。堪持对明月，三五正婵娟。
谢临川游山
作者：张之象
朝代：明

客行旷登览，羁心展游陟。裹粮度瑶岑，振衣寻石室。源深洞屡迷，径险岩逾密。重林散轻雾，绝壁映初日。鸟鸣识节变，草绿知春及。夭桃始发溪，猗兰渐盈泽。采药遵灵丘，援萝入幽谷。缅邈隐士居，想像仙人宅。朝窥鸾鹤逝，夜听猩猿泣。水镜含清晖，松门带暝色。近涧虹文丹，远峰岚气黑。云归影难留，泉飞响易急。观奇道转远，探异情未毕。候月弄澄鲜，餐霞羡高逸。适己物自忘，达生赏无极。终然得所遣，傥值同怀客。
还山留别仲交作
作者：张之象
朝代：明

相期意气欲凌虚，旅舍春风厌索居。末路但存三寸舌，明时不用百家书。昆丘窈窕思栖鹤，谷水清泠忆钓鱼。日暮干将抛酒市，生平结客似专诸。
七夕
作者：张乔
朝代：明

四角阑干自了然，风吹星宿绕檐前。谁家夜冷支机石，但向河桥鹊翼边。望到今宵喜定嗔，一年此夕说相亲。天仙遇合犹如此，何况浮萍握手人。
七夕·其一
作者：张乔
朝代：明

四角阑干自了然，风吹星宿绕檐前。谁家夜冷支机石，但向河桥鹊翼边。
七夕·其二
作者：张乔
朝代：明

望到今宵喜定嗔，一年此夕说相亲。天仙遇合犹如此，何况浮萍握手人。
东洲寄彭孟阳
作者：张乔
朝代：明

吞声死别如何别，绝命迷离赋恨诗。题落妾襟和泪剪，终天遗此与君随。
东洲病剧寄一笺与孟阳兼附以诗
作者：张乔
朝代：明

久薄青楼浪子名，断肠芳信寄卿卿。悲欢共历真如梦，新旧为恩好认情。皎日只愁光别照，烟花那恨艳飘英。高天下地君同我，屏烛书灯各自明。
何石闾先生隐居
作者：张乔
朝代：明

鸟道悬檐外，山泉绕竹阑。不妨高卧者，长有白云看。
偶书所见
作者：张乔
朝代：明

江头野鸭太颠狂，乱入荷塘逐藕香。莫讶无情任来去，花深原有紫鸳鸯。
偶成
作者：张乔
朝代：明

评诗读曲费沉潜，艳绪新词惹恨添。自笑错耽佳句癖，又从缃帙见香奁。
冬日招彭孟阳寻梅分赋
作者：张乔
朝代：明

爱此孤根好，萧疏玉满林。低徊不知去，总为岁寒心。
卢给谏梁侍御招同胡太史王比部夜饮陈学士山院听蕊芝小姬歌
作者：张乔
朝代：明

探幽喜得可人同，晚过清溪小院东。衫影梅花行带月，画楼箫管听因风。席迎游舄侵香冷，歌隔围屏露板红。爽籁平分娱夜耳，不妨拼醉伴山公。
双声曲寄孟阳
作者：张乔
朝代：明

重阳啼别妾悲秋，迢递秋心寄远愁。天际纸鸢吹断线，回头空忆此风流。隔纸屏风画紫骊，与卿得见实难期。一剂黄蘖兼红豆，苦杀相思只为伊。
双声曲寄孟阳·其一
作者：张乔
朝代：明

重阳啼别妾悲秋，迢递秋心寄远愁。天际纸鸢吹断线，回头空忆此风流。
双声曲寄孟阳·其二
作者：张乔
朝代：明

隔纸屏风画紫骊，与卿得见实难期。一剂黄蘖兼红豆，苦杀相思只为伊。
古意
作者：张乔
朝代：明

挽住紫游缰，听侬说恨长。若教侬尽说，多恐断君肠。
叹花
作者：张乔
朝代：明

一株繁艳倚风斜，转眼飘零满地霞。春限无情愁断送，可怜开落几多花。
咏手钏
作者：张乔
朝代：明

印臂围红晕，搔头压玉翘。灯花添夜喜，挑剔数声摇。
咏水仙
作者：张乔
朝代：明

为爱冰魂日日过，风前慵舞奈他何。光依顾兔疑奔月，羞拟牵牛与渡河。琼佩夕留穷石影，药房寒隔洞庭波。人间似亦看曾见，三五横塘晚踏歌。
喜彭孟阳还自闽中夜话
作者：张乔
朝代：明

照釭浑一梦，听月坐三更。忆尔旧时意，深余今夜情。论心愁百结，促膝影双清。莫问近游处，惭君说姓名。
夏日山居
作者：张乔
朝代：明

却暑销清茗，忘忧引素琴。开轩松籁入，风味属知音。
夏日黎美周招同何石闾马景冲彭孟阳黄虞六罗子开山园宴集雨后品茶
作者：张乔
朝代：明

懒云殢残暑，积雨颦山眉。花流气贯午，篁戛风参差。桥回薄虹态，槛转明烟姿。宴赏良不厌，欢会清无疲。茗战淡成醉，幽玄古与期。
夜夜曲
作者：张乔
朝代：明

忆得少小时，隔别缘侬长。认取折花痕，荼薇刺郎掌。长街灯影明，郎在花棚许。群去勿群来，认郎不敢语。
夜夜曲·其一
作者：张乔
朝代：明

忆得少小时，隔别缘侬长。认取折花痕，荼薇刺郎掌。
夜夜曲·其二
作者：张乔
朝代：明

长街灯影明，郎在花棚许。群去勿群来，认郎不敢语。
夜愁曲
作者：张乔
朝代：明

瘦损花枝春病成，灯寒屏暗独愁生。相思梦破巫山雨，滴响窗前和泪声。
奉侍陈太史珠江宴客夜同诸侣返濠上馆赋
作者：张乔
朝代：明

帘月横西影，残宵送客归。曲心酬顾误，半臂慎求衣。歌馆城隅列，妆楼水气肥。苏公如梦蝶，莫拟过邻飞。
妇薄命
作者：张乔
朝代：明

大舅嫁小姑，是宜郎所弃。父母若在时，黄金作簪珥。
妾薄命
作者：张乔
朝代：明

朝花易值风，暮花难照水。时人重颜色，贱妾非不美。发绀尚高髻，袖长拖艳紫。似可君心怜，初疑群伴耻。谁知宠易衰，玉颜徒为尔。寂莫无人看，看将明镜里。得时众所羡，薄命终何以。贱妾贱亦宜，眼看荣贵时。君前易为态，空房谁复知。泪痕损眉黛，愁心伤鬓丝。即使重相对，宁与朱颜期。如彼遭际人，双脸芙蓉脂。
妾薄命·其一
作者：张乔
朝代：明

朝花易值风，暮花难照水。时人重颜色，贱妾非不美。发绀尚高髻，袖长拖艳紫。似可君心怜，初疑群伴耻。谁知宠易衰，玉颜徒为尔。寂莫无人看，看将明镜里。得时众所羡，薄命终何以。
妾薄命·其二
作者：张乔
朝代：明

贱妾贱亦宜，眼看荣贵时。君前易为态，空房谁复知。泪痕损眉黛，愁心伤鬓丝。即使重相对，宁与朱颜期。如彼遭际人，双脸芙蓉脂。
子夜曲
作者：张乔
朝代：明

人人见犹怜，莫漫愁嗔妒。整衣出房栊，憨多复停步。
孟阳约予同济泷水为他侣即解维留诗见意
作者：张乔
朝代：明

买得兰舟待所思，却扳荷叶写将离。清流溅石去复去，红颊啼烟知未知。前路行踪应借问，隔江潮信尚堪期。君来倘觅留香处，认取同衾解佩诗。
宝安寄彭孟阳
作者：张乔
朝代：明

有梦花前点酒筹，觉来深院闭风流。人间只恨桃源路，不道桃源人更愁。
宝安归次作
作者：张乔
朝代：明

比来无日不思乡，驾得还舟喜欲狂。雨过黄湾春有色，草齐青岸暖生香。梦骑庄叟孤飞蝶，路指仙人五色羊。到日芭蕉应斗艳，绿阴深处出红妆。
宝安舟中黎美周招同李定夫王崇道梁渐子挟诸少年夜泛
作者：张乔
朝代：明

客里快相见，招携忽满船。童多行亦得，载重饮须先。歌细缘花岸，香酣晕触天。笑中迎后至，奇谑更申前。
客中夜雨有怀彭孟阳黄虞六黎美周邝湛若陈乔生诸子
作者：张乔
朝代：明

客里愁兼雨，孤灯坐拥香。思深令梦短，魂断恨更长。叠树垂檐溜，流萤向榻光。却抛诗酒侣，从此度悲凉。
宫词
作者：张乔
朝代：明

月自朦胧草自春，粉痕啼损任罗巾。君王只向昭阳殿，歌吹时侵愁梦人。闲把忘忧绕砌栽，日长无赖得徘徊。君恩于妾元非薄，几夜龙舆入梦来。
宫词·其一
作者：张乔
朝代：明

月自朦胧草自春，粉痕啼损任罗巾。君王只向昭阳殿，歌吹时侵愁梦人。
宫词·其二
作者：张乔
朝代：明

闲把忘忧绕砌栽，日长无赖得徘徊。君恩于妾元非薄，几夜龙舆入梦来。
寄黎美周
作者：张乔
朝代：明

客里无佳句，非关不寄君。草寒春未绿，江阔梦中分。断酒愁如醉，携香坐懒熏。正怀灯夕月，歌薄楚天云。
将离曲
作者：张乔
朝代：明

子夜徵歌特底忙，奈何花月是离觞。春江千折牵游舸，若个津头柳线长。香作飞尘玉作烟，轻寒微月养愁天。梅花本是江南弄，一叠关山倍可怜。
将离曲·其一
作者：张乔
朝代：明

子夜徵歌特底忙，奈何花月是离觞。春江千折牵游舸，若个津头柳线长。
将离曲·其二
作者：张乔
朝代：明

香作飞尘玉作烟，轻寒微月养愁天。梅花本是江南弄，一叠关山倍可怜。
席上赠陈使君
作者：张乔
朝代：明

绝代词人美丈夫，豪吟帘月挂珊瑚。官方几借诗城律，兵法谁如笔陈图。海外奇文传鳄徙，袖中长技惜龙屠。君恩定识蛾眉妒，谱向闺帷问有无。
归舟偶述
作者：张乔
朝代：明

枕畔灯明月明，梦里风声水声。萍迹浪游乘兴，归舟回首多情。日色朦胧隔雨，烟村浓淡皆山。去去来来无定，朝朝暮暮长闲。
归舟偶述·其一
作者：张乔
朝代：明

枕畔灯明月明，梦里风声水声。萍迹浪游乘兴，归舟回首多情。
归舟偶述·其二
作者：张乔
朝代：明

日色朦胧隔雨，烟村浓淡皆山。去去来来无定，朝朝暮暮长闲。
彭孟阳招诸子梅溪夜泛分得权字
作者：张乔
朝代：明

贴水荷珠万个圆，更持杯影漾吟边。吹箫坐冷三更月，进艇香笼十里烟。害马已如严杖立，监司何必讳专权。诗谈独许侵觞政，从事随行仅备员。
怅别词
作者：张乔
朝代：明

送郎扬子江，郎似江心浪。一夜起秋风，头白从飘荡。计得见郎时，嫁郎如未久。郎游几度归，看取门前柳。大姑与小姑，认郎已如故。若道梦随郎，侬亦曾知路。
怅别词·其一
作者：张乔
朝代：明

送郎扬子江，郎似江心浪。一夜起秋风，头白从飘荡。
怅别词·其三
作者：张乔
朝代：明

大姑与小姑，认郎已如故。若道梦随郎，侬亦曾知路。
怅别词·其二
作者：张乔
朝代：明

计得见郎时，嫁郎如未久。郎游几度归，看取门前柳。
感事
作者：张乔
朝代：明

西子湖头并采莲，昭阳宫里便如仙。新承恩宠应谁妒，敢学颦眉为乞怜。
懊侬曲
作者：张乔
朝代：明

欢言月时来，月满柳香处。却被月愁侬，孤照侬无语。夜虚悄无人，房栊深未入。微步伫瑶阶，归来罗袜湿。
懊侬曲·其一
作者：张乔
朝代：明

欢言月时来，月满柳香处。却被月愁侬，孤照侬无语。
懊侬曲·其二
作者：张乔
朝代：明

夜虚悄无人，房栊深未入。微步伫瑶阶，归来罗袜湿。
懊憹诗和彭孟阳三首
作者：张乔
朝代：明

自来恩怨本无端，爱即如珠在玉盘。妾命久知飞絮薄，郎心新作落花看。红笺未许传方胜，绣带空教破合欢。谁信栖鸳春梦稳，等閒平地有波澜。每忆双栖畏影单，迫人霜月五更寒。若为别去终成梦，祇是情深易作澜。香艳乞怜心冷尽，繁华骄宠意销残。愁来欲采忘忧草，不佩时难佩亦难。满腔离绪泪成澜，半焰残灯伴晓寒。怀抱不开今日事，梦魂犹泥昨来欢。银绡忍割同心带，宝镜愁窥并影鸾。一尺白罗聊写恨，凭君时展枕前看。
懊憹诗和彭孟阳三首·其一
作者：张乔
朝代：明

自来恩怨本无端，爱即如珠在玉盘。妾命久知飞絮薄，郎心新作落花看。红笺未许传方胜，绣带空教破合欢。谁信栖鸳春梦稳，等閒平地有波澜。
懊憹诗和彭孟阳三首·其三
作者：张乔
朝代：明

满腔离绪泪成澜，半焰残灯伴晓寒。怀抱不开今日事，梦魂犹泥昨来欢。银绡忍割同心带，宝镜愁窥并影鸾。一尺白罗聊写恨，凭君时展枕前看。
懊憹诗和彭孟阳三首·其二
作者：张乔
朝代：明

每忆双栖畏影单，迫人霜月五更寒。若为别去终成梦，祇是情深易作澜。香艳乞怜心冷尽，繁华骄宠意销残。愁来欲采忘忧草，不佩时难佩亦难。
戏赠
作者：张乔
朝代：明

倚阑闲爱绿荷香，笑杀多情面觍郎。双眼盻人不肯语，却教池畔看鸳鸯。
斗草辞和黎美周
作者：张乔
朝代：明

砌下罗裙湿露香，芳茎时复罥衣裳。小姨只斗忘忧草，那识怀中有断肠。
新秋作
作者：张乔
朝代：明

山容初瘦月容肥，夜久凉风入翠衣。睡破井梧阴两叶，半床清梦一声归。
无题四首寄呈彭孟阳
作者：张乔
朝代：明

桃花如面趁花朝，举袂临风每欲飘。刺史十年曾结币，仙郎终日教吹箫。钗横绿坠春云鬓，酒尽红生暮雨潮。奈可但随流水去，故饶芳恨写芭蕉。火爇炉心只自盟，低回歌舞日含情。绿珠是处供肠断，红拂何人可目成。厌雨好花容易泪，湿香雏蝶不论晴。芳条折赠知谁属，但唱章台柳数声。曲阑香散碧烟澄，起捲珠帘不那凭。心比流苏愁独结，身如飞絮弱难胜。王孙步障移鸳枕，荡子罗帷语凤灯。梦破却还双泪堕，单衫黄杏染红冰。青铜相照羡涂黄，安用长蛾妒月光。鹦鹉但知传客姓，画眉谁解谱宫妆。油车住向西陵柏，玉腕同攀广陌桑。怪底秦家有夫婿，并头花底睡鸳鸯。
无题四首寄呈彭孟阳·其一
作者：张乔
朝代：明

桃花如面趁花朝，举袂临风每欲飘。刺史十年曾结币，仙郎终日教吹箫。钗横绿坠春云鬓，酒尽红生暮雨潮。奈可但随流水去，故饶芳恨写芭蕉。
无题四首寄呈彭孟阳·其三
作者：张乔
朝代：明

曲阑香散碧烟澄，起捲珠帘不那凭。心比流苏愁独结，身如飞絮弱难胜。王孙步障移鸳枕，荡子罗帷语凤灯。梦破却还双泪堕，单衫黄杏染红冰。
无题四首寄呈彭孟阳·其二
作者：张乔
朝代：明

火爇炉心只自盟，低回歌舞日含情。绿珠是处供肠断，红拂何人可目成。厌雨好花容易泪，湿香雏蝶不论晴。芳条折赠知谁属，但唱章台柳数声。
无题四首寄呈彭孟阳·其四
作者：张乔
朝代：明

青铜相照羡涂黄，安用长蛾妒月光。鹦鹉但知传客姓，画眉谁解谱宫妆。油车住向西陵柏，玉腕同攀广陌桑。怪底秦家有夫婿，并头花底睡鸳鸯。
无题示彭孟阳
作者：张乔
朝代：明

鸳鸯文彩日相依，水舞花眠漾夕晖。如此羽毛深共惜，可能孤逐野鸡飞。生同少伯五湖归，玉骨香魂愿不违。妒杀真娘墓前雨，又随神女峡中飞。
无题示彭孟阳·其一
作者：张乔
朝代：明

鸳鸯文彩日相依，水舞花眠漾夕晖。如此羽毛深共惜，可能孤逐野鸡飞。
无题示彭孟阳·其二
作者：张乔
朝代：明

生同少伯五湖归，玉骨香魂愿不违。妒杀真娘墓前雨，又随神女峡中飞。
春日偕女伴欧琼芝李弱仙邓羽卿过白衣庵
作者：张乔
朝代：明

结伴寻芳破碧烟，款关何必为参禅。空门亦有春来意，种得桃花照玉泉。蓦入花关路几丫，浪寻天女访烟霞。相逢便合三稽首，愿向云中学散花。
春日偕女伴欧琼芝李弱仙邓羽卿过白衣庵·其一
作者：张乔
朝代：明

结伴寻芳破碧烟，款关何必为参禅。空门亦有春来意，种得桃花照玉泉。
春日偕女伴欧琼芝李弱仙邓羽卿过白衣庵·其二
作者：张乔
朝代：明

蓦入花关路几丫，浪寻天女访烟霞。相逢便合三稽首，愿向云中学散花。
春日同黎美周苏裕宗曾自昭姚谷符诸子赋得月下梨花双白燕
作者：张乔
朝代：明

杜娘瑞雪何郎粉，清韵凝香不染尘。良夜花光联缟袂，风流占断汉宫春。
春日山居
作者：张乔
朝代：明

二月为云为雨天，木绵如火柳如烟。烹茶自爱天中水，不用开门汲涧泉。
春望谣
作者：张乔
朝代：明

十字街头结绮楼，半垂珠箔看春游。花前认得金羁马，约鬓帘中笑上眸。月夜东城门半开，西楼娇女踏歌回。新衫若个生光彩，今日迎春进酒来。
春望谣·其一
作者：张乔
朝代：明

十字街头结绮楼，半垂珠箔看春游。花前认得金羁马，约鬓帘中笑上眸。
春望谣·其二
作者：张乔
朝代：明

月夜东城门半开，西楼娇女踏歌回。新衫若个生光彩，今日迎春进酒来。
春柳
作者：张乔
朝代：明

旭影摇晴拂玉缰，春行多半是斜阳。疏牵骏马游人驻，近映雏鸦小妇妆。絮落自翻飞霰白，叶长还爱嫩金黄。桥头正有关情处，不似罗敷陌上桑。
柬彭孟阳
作者：张乔
朝代：明

尊酒独无绪，期君日暮同。碧烟浮浅月，红雨乱飘风。蝶使书题翅，花邮蕤作筒。还教爇兰炷，相待过帘栊。
梦梦谣呈孟容上座
作者：张乔
朝代：明

视天云梦梦，照镜有交光。笑我迷中醒，怜他觉后狂。虚空尽何处，流水去无方。寄语参修者，人因小悟忙。
欢闻变歌
作者：张乔
朝代：明

石可转，欢入他侬宅，侬曾眼中见。
欢闻歌
作者：张乔
朝代：明

三五踏歌声，心知是郎过。侬倚白玉箫，楼上遥相和。坐皱轻罗衫，抱郎枕侬臂。郎看双袖痕，为谁染红泪。
欢闻歌·其一
作者：张乔
朝代：明

三五踏歌声，心知是郎过。侬倚白玉箫，楼上遥相和。
欢闻歌·其二
作者：张乔
朝代：明

坐皱轻罗衫，抱郎枕侬臂。郎看双袖痕，为谁染红泪。
泊弹子矶
作者：张乔
朝代：明

山高不可扳，月出淡烟鬟。绝壁回清啸，澄江落醉颜。人家林杪远，渔火石梁间。野老无名姓，沙头自往还。
洞房曲
作者：张乔
朝代：明

芙蓉双脸玉微红，恰在金屏翠幕中。蝶翅舞馀春粉热，阑干十二锁香风。
清溪道中
作者：张乔
朝代：明

滩声摇细雨，山色隔疏松。岸迥人遥集，云来鸟并封。石歌时柝腹，壁古每胎龙。鼓棹旋流下，回看面面峰。
游七星岩同黎美周梁渐子何景玮诸子赋
作者：张乔
朝代：明

谁将白玉累成巢，况复凭陵万木梢。涧底衣冠人影月，眼中台阁雉城郊。璿玑恍与辰居接，呼吸应能帝座交。首正可搔天可问，诗囊开尽试推敲。荷香千顷浸漫漫，洞口繁阴翠露漙。蝙蝠舞频深处热，琉璃光淡暗中寒。凭将石乳醒春醉，袖得流霞拌晚餐。闻道清音山水发，更寻钟鼓礼仙坛。
游七星岩同黎美周梁渐子何景玮诸子赋·其一
作者：张乔
朝代：明

谁将白玉累成巢，况复凭陵万木梢。涧底衣冠人影月，眼中台阁雉城郊。璿玑恍与辰居接，呼吸应能帝座交。首正可搔天可问，诗囊开尽试推敲。
游七星岩同黎美周梁渐子何景玮诸子赋·其二
作者：张乔
朝代：明

荷香千顷浸漫漫，洞口繁阴翠露漙。蝙蝠舞频深处热，琉璃光淡暗中寒。凭将石乳醒春醉，袖得流霞拌晚餐。闻道清音山水发，更寻钟鼓礼仙坛。
漫述
作者：张乔
朝代：明

朱门粉队古相轻，莫拟侯家说定情。金屋贮娇浑一梦，不如寒淡嫁书生。
漫述
作者：张乔
朝代：明

自怜孤韵不投时，懒学逢迎惹世嗤。笔墨有灵偏伴我，风花无力欲依谁。空宵卧病禅心进，幽梦侵愁瘦影知。得遇梁鸿与偕隐，百年宁负住山期。
玉兰花
作者：张乔
朝代：明

莫拟轻舟去沅湘，春来殊爱雪枝香。东阑柳絮颠狂甚，总向阶前赚谢娘。
珠江午日
作者：张乔
朝代：明

梅子矶边水戏新，妆成竞渡缀罗巾。楼船尽载佳公子，帘幕齐开绝艳人。续命每看双缕臂，临风难辨众香身。烟销晚见蛾眉月，疑是湘君此效颦。
珠江送卢都谏还省
作者：张乔
朝代：明

花掖彤云闪画旗，兰舟送酒怨将离。河桥别后青青柳，肯为他人轻折枝。
白燕
作者：张乔
朝代：明

春风晓梦寒无侣，红绿分明何处所。斜过香径少人知，坐爱梨花藏暗语。
碧云谣
作者：张乔
朝代：明

麻姑潮至正淹身，休讶浔阳信不真。为报赤阑桥道士，红娘留难白夫人。
离恨曲
作者：张乔
朝代：明

玉壶虽已缺，一片为君存。欲别千重意，人前不敢言。杨柳条条弱，离人夜夜情。妾心丝不断，羞眼一灯明。
离恨曲·其一
作者：张乔
朝代：明

玉壶虽已缺，一片为君存。欲别千重意，人前不敢言。
离恨曲·其二
作者：张乔
朝代：明

杨柳条条弱，离人夜夜情。妾心丝不断，羞眼一灯明。
离恨曲寄孟阳
作者：张乔
朝代：明

伏枕春寒病转加，游魂难得到天涯。无端见面无端别，惭愧庭前并蒂花。剪剪清风冷篆烟，离思萦恨夜如年。无端见面无端别，憔悴春怀恼薄缘。聚散如云欲恨谁，为寒为暖翠衾知。无端见面无端别，愁绝闲香詶咏时。欸细清宵祇自亲，于今欢笑总成颦。无端见面无端别，悔不为君绝念人。
离恨曲寄孟阳·其一
作者：张乔
朝代：明

伏枕春寒病转加，游魂难得到天涯。无端见面无端别，惭愧庭前并蒂花。
离恨曲寄孟阳·其三
作者：张乔
朝代：明

聚散如云欲恨谁，为寒为暖翠衾知。无端见面无端别，愁绝闲香詶咏时。
离恨曲寄孟阳·其二
作者：张乔
朝代：明

剪剪清风冷篆烟，离思萦恨夜如年。无端见面无端别，憔悴春怀恼薄缘。
离恨曲寄孟阳·其四
作者：张乔
朝代：明

欸细清宵祇自亲，于今欢笑总成颦。无端见面无端别，悔不为君绝念人。
秋夜
作者：张乔
朝代：明

凉风吹木叶，碧落远云空。曲岸鸦栖柳，幽轩露滴桐。荷翻香黯淡，竹戛玉玲珑。此夜寒光薄，楼西月隐弓。
秋宵病起
作者：张乔
朝代：明

病起恹恹懒试妆，不胜清瘦怯罗裳。已知多恨逢秋色，况复无聊对夜长。满院金风啼露叶，一天碧月咽寒螀。侬家有愿非歌舞，顾影行吟久自伤。
秋日闻彭仲垣梁沃宸方约思何文兹张百淇诸子登鳌峰绝顶
作者：张乔
朝代：明

兹峰何玉立，烟色绕苍茫。渔艇散城市，人家为水乡。穿云浮远树，飞鸟极斜阳。遥浦澄如练，禅灯发夜光。
端州道中
作者：张乔
朝代：明

轻帆如马渡，春水到江多。鸲鹆石自好，羚羊峡奈何。晚岚侵月暗，昼雨袭晴过。独爱沥湖住，铺钱长绿荷。
竹枝词送人还吴
作者：张乔
朝代：明

春潮翻海没龙宫，八字帆拖打面风。一夜送郎江上去，不教留看荔支红。落花寒食送郎时，涩舌莺雏语较迟。长歌短曲郎都解，只学郎声唱竹枝。
竹枝词送人还吴·其一
作者：张乔
朝代：明

春潮翻海没龙宫，八字帆拖打面风。一夜送郎江上去，不教留看荔支红。
竹枝词送人还吴·其二
作者：张乔
朝代：明

落花寒食送郎时，涩舌莺雏语较迟。长歌短曲郎都解，只学郎声唱竹枝。
素馨田
作者：张乔
朝代：明

素馨田，临昏鸦。红粉妆，问秋霞。城中仙人犹化石，城外美人何处花。花开如茵草如织，下有枯髅谁得识。此花断送采花人，窈窕依稀成古尘。簪郎素馨劝郎酒，郎不为欢郎惜否。
绣花蝶寄孟阳
作者：张乔
朝代：明

一幅鲛绡万转丝，入欢怀袖莫教离。绣成醉蝶迷香意，似尔痴魂梦到时。
舟中临帖呈黎太仆
作者：张乔
朝代：明

龙门凤阁足经营，柳脚颜头尽有情。只向夫人为弟子，谁从舞女得神明。危峰阻日流空远，素月镂金耀腕轻。不是题书分大醉，如何羊婢易成名。
苏稚恭高士隐居
作者：张乔
朝代：明

隐君眠坐处，只在曲源中。翠点桃花雨，香飘兰叶风。诸峰帘幕阔，一洞水云空。小径经行地，重来又不同。
苦热行
作者：张乔
朝代：明

造物犹趋炎，良如市朝士。停云结层轮，阳御纡行辔。团柯濯以齐，新芭热如醉。地势附崇冈，郁烝闭清气。匪无噫喁声，徒为扇其炽。中林坐不娱，况乃劳尘事。冲夷独往心，谁能竟其志。
莫问
作者：张乔
朝代：明

莫问平生意，心期负已多。别来应尔悔，看去奈吾何。烛影閒寻梦，花时独理歌。曲阑春思寂，掩径谢鸣珂。
落花诗
作者：张乔
朝代：明

半是痴情半是狂，花前长日任凄凉。潘郎过去犹供果，荀令还归已失香。梦里乍时誇彩笔，睡来徒复把残妆。凭君莫笑春游客，只合教人几度忙。飘飘红泪送多情，杜宇催啼不住声。楚客墙东春已改，汉宫斜上月偏明。伤心酒盏千缗尽，扑面香尘一阵轻。最恨葳蕤便相见，泥人如梦竟何成。烟鬟撩乱晚云天，九十光阴又一年。流水逐来还逐去，游丝能系复能牵。莺簧漫啭禁愁听，羯鼓狂挝尽醉眠。惆怅自嘲还自解，来春应结好姻缘。
落花诗·其一
作者：张乔
朝代：明

半是痴情半是狂，花前长日任凄凉。潘郎过去犹供果，荀令还归已失香。梦里乍时誇彩笔，睡来徒复把残妆。凭君莫笑春游客，只合教人几度忙。
落花诗·其三
作者：张乔
朝代：明

烟鬟撩乱晚云天，九十光阴又一年。流水逐来还逐去，游丝能系复能牵。莺簧漫啭禁愁听，羯鼓狂挝尽醉眠。惆怅自嘲还自解，来春应结好姻缘。
落花诗·其二
作者：张乔
朝代：明

飘飘红泪送多情，杜宇催啼不住声。楚客墙东春已改，汉宫斜上月偏明。伤心酒盏千缗尽，扑面香尘一阵轻。最恨葳蕤便相见，泥人如梦竟何成。
蝴蝶歌
作者：张乔
朝代：明

东林蝴蝶西林舞，拍拍抱花香不语。半破葳蕤妒合欢，染湿粉衣狂栩栩。林间有女娇盈盈，单衫半整来花亭。独立徘徊垂玉手，欲折花枝心恨久。揉花碎花不足惜，蝴蝶何因与相识。怕是梦中来阿欢，踌躇不得入重门。错认红颜便相狎，痴魂不辨泪啼痕。
读曲歌
作者：张乔
朝代：明

与郎好，犹不及琵琶，时得郎回抱。嗔郎狡，万愿有穷期，惑郎情不饱。
读曲歌·其一
作者：张乔
朝代：明

与郎好，犹不及琵琶，时得郎回抱。
读曲歌·其二
作者：张乔
朝代：明

嗔郎狡，万愿有穷期，惑郎情不饱。
谢客词
作者：张乔
朝代：明

多谢娇贵郎，无为盛嗔咤。侬是笑春花，怕向酸风嫁。
贻彭孟阳三十初度
作者：张乔
朝代：明

华年三十任时名，走马章台意气横。醉倒花间天月出，兴来笔下海涛生。绮罗细腻知寒暖，坛坫风骚在品衡。世法俗缘都脱落，惺惺聊复解多情。
赠小姬
作者：张乔
朝代：明

薄暮池厅淡晚妆，太湖小石坐微凉。玉容倚月真同色，翠袖依花共一香。行听柳低莺不语，笑看风暗蝶犹狂。心情少小无閒事，恐识相思绪便忙。
赠彭孟阳
作者：张乔
朝代：明

须眉真解意，全不染风尘。花国无双士，糟丘未老身。青山供短咏，明月伴长贫。乐与过时序，闲香对锦茵。
赠羽卿小姨
作者：张乔
朝代：明

歌舞初成解语时，逗人牵恨泥人思。娇莺调滑啼犹懒，新柳眠低醒较迟。闭月几何颦浅淡，行云是处怯支持。银筝一曲烦相命，脉脉春情岂客知。
赠邻姬
作者：张乔
朝代：明

笑脸流霞殢，歌樱吹雪香。盈盈花下立，多少断人肠。
赠邻姬与所欢入道
作者：张乔
朝代：明

谁更章台挽柳丝，为怜甘露洒杨枝。修成共命迦陵鸟，不似鸳鸯半世痴。
蹴燕谜
作者：张乔
朝代：明

纤腰微步玉精神，妙舞轻盈掌上身。宠压汉宫生富贵，嬉春倾动百千人。
远离曲
作者：张乔
朝代：明

远郎竟何去，别郎不得语。瑟瑟复悽悽，日暮风吹雨。小雨滴花香，大雨倒垂杨。狂风横艇子，冲散两鸳鸯。艇子归南浦，采莲独倚橹。莲花叶上红，莲子心中苦。采莲爱莲花，别郎惜侬家。侬家见郎时，桃腮柳叶眉。眉梢翠初润，含情羞一瞬。分明云母屏，映出鸦雏鬓。宛转取郎怜，别郎尚依然。还将见郎貌，送郎出门前。
送彭孟阳游闽
作者：张乔
朝代：明

江头黯黯别魂销，一棹东分怨落潮。春事正来人又去，可怜虚度好花朝。邀君小驻也难留，风紧萍开不自繇。一舸行踪轻似叶，如何载得两天愁。
送彭孟阳游闽·其一
作者：张乔
朝代：明

江头黯黯别魂销，一棹东分怨落潮。春事正来人又去，可怜虚度好花朝。
送彭孟阳游闽·其二
作者：张乔
朝代：明

邀君小驻也难留，风紧萍开不自繇。一舸行踪轻似叶，如何载得两天愁。
送黎舍人美周
作者：张乔
朝代：明

春雨潮头百尺高，锦帆那惜挂江皋。轻轻燕子能相逐，怕见西飞是伯劳。
邯郸行
作者：张乔
朝代：明

黄莺深枝苦相逼，绿窗强起愁迎客。一脸残红睇倦凝，曾是昨宵伤琥珀。残妆低亸那不好，瘦损腰肢怯风早。花雨濛濛户闭香，忍笑颤娇就郎抱。
醒酒歌
作者：张乔
朝代：明

世人多醉者，酒亦不清高。未识醉中趣，空为酒所劳。
采莲曲
作者：张乔
朝代：明

瞥见出花边，容与未肯前。侬肱生似藕，郎面恰如莲。风暖疑为雨，月明犹在烟。棹歌方欲歇，何处复相连。
长春庵与黄逢永彭仲垣黄虞六诸君子宴集分得酣字
作者：张乔
朝代：明

相见不和南，招携惯两三。天衣铺坐对，人影入池涵。野望馀楼阁，林声静笑谈。晚虹低更渴，应羡饮方酣。
阅虎丘志
作者：张乔
朝代：明

披图览记兴犹狂，卧里看山足徜徉。说法石依檀板促，冶游人乱塔灯光。鱼从小港听歌出，花近孤坟作意香。谁向色空曾得悟，生公台畔葬真娘。
陈使君招饮粤秀山是日听词人歌陈乔生新制曲有怀乔生
作者：张乔
朝代：明

城里高山翠作窝，使君呼酒我能过。一泓如镜梅妆映，万井凝脂柳带拖。雨后更宜浮月饮，风前偏喜醉仙歌。更传乐府教人唱，独客相思愁奈何。
雨夜
作者：张乔
朝代：明

花下雨能香，遥遥送枕凉。不眠嫌烛短，求梦藉更长。慵病浑无赖，闲愁暗自伤。侍儿那解恨，熟睡绣纬傍。
题画兰
作者：张乔
朝代：明

盈盈秋水写潇湘，欲抱閒情寄澹妆。谢却离骚怨公子，云边分得可人香。
题竹
作者：张乔
朝代：明

昨夜狂风落叶多，树鸣岂为作哀歌。摧残不复唐生梦，赢得官家□□□。
风前睡
作者：张乔
朝代：明

碧阴凉至自开帷，梦破过从近有谁。香片乱飞都不扫，入怀翻爱是风姨。
马
作者：张乔
朝代：明

支公宜畜马，武子更能骑。骨换黄金重，声遒紫塞悲。香泥沾锦帐，花路积胭脂。暂可苏堤下，春游系柳丝。
为张生题赵子昂画菜
作者：张九一
朝代：明
体裁：古风

谁种嘉蔬绕我堂，峭茜青葱照栋梁。须臾绢素发练光，吴兴笔力敌穹苍。大者扶疏琅玕树，小者婀娜翡翠羽。便欲采撷媚盘飧，山蕨湖莼焉足数。老圃对之长叹息，错认当年手所植。甲坼非关抱瓮功，华滋尽比束刍色。忽忆篱落栽培汝，西风憔悴同荆杞。寂莫灌园于陵子，争似阳春常驻此。根叶不随天运徙，雪片如席徒为尔。
再送秉器·其一
作者：张九一
朝代：明
体裁：七言绝句

川原花落雨初收，二月微寒似暮秋。把酒不成今日醉，明朝相忆隔昭丘。
再送秉器·其二
作者：张九一
朝代：明
体裁：七言绝句

莫怪离魂黯欲销，片帆南去九江遥。关情最是岐亭柳，烟锁千条与万条。
凉州曲
作者：张九一
朝代：明
体裁：乐府曲辞

雾下葡萄万颗明，笛中梅柳一时惊。朝来马上铙歌曲，翻出凉州水调声。
初至家陈道义瞿睿甫见过
作者：张九一
朝代：明
体裁：五言律诗

归及青春半，芳园二仲来。月生桐柏水，云断景夷台。玉笛梅花落，金尊竹叶开。今宵张仲蔚，为尔剪蒿莱。
同邵仲学李贞立登庐山绝顶
作者：张九一
朝代：明
体裁：七言绝句

绝顶风高五月秋，三台遥对邺城愁。乡心忽堕黄河水，行到梁园不肯流。
夏夜漫兴
作者：张九一
朝代：明
体裁：五言律诗

暝色苍苍至，琴书燕坐幽。虚窗偏驻月，积雨自生秋。送酒陶潜径，裁诗谢眺楼。三年淹客邸，兹意未能酬。
大隐园六景为曹大参赋 其一 苔阶
作者：张九一
朝代：明
体裁：五言绝句

高卧谢喧纷，苔藓青如积。细雨启柴扉，空阶散鸟迹。
大隐园六景为曹大参赋 其二 柳堤
作者：张九一
朝代：明
体裁：五言绝句

斜日将嫩柳，黄金娇欲滴。堤上散发人，间来一吹笛。
巴州驿
作者：张九一
朝代：明
体裁：七言绝句

子规啼罢塞云愁，川口风烟似暮秋。一夜雨声千涧水，不知何处是巴州。
康郎山
作者：张九一
朝代：明
体裁：七言绝句

寥落人家穴壁残，雨崖霜吹结飞湍。康郎直上千寻雪，夜半征人当月看。
桃源峰
作者：张九一
朝代：明
体裁：七言绝句

一丘一壑坐销忧，洞里秦人半白头。四月桃花缘涧吐，始知春向此中留。
池亭对雨示舍弟见甫
作者：张九一
朝代：明
体裁：五言绝句

春归草木青，云白山川晓。微雨夜深来，寒声在空沼。
渡江
作者：张九一
朝代：明
体裁：七言绝句

锦浪层层晓日生，丹枫历历带霜明。扁舟欲泊芦花渚，万里西风落雁声。
甘州曲
作者：张九一
朝代：明
体裁：乐府曲辞

刁斗黄昏静戍楼，年来边塞不知秋。西风一片湟中水，也解朝宗学汉流。
自寿春镇登舟值水势如海
作者：张九一
朝代：明
体裁：七言律诗

北走黄河万顷秋，南来淝水蹴天浮。苍茫不辨乾坤色，浩荡长悬日月流。细雨鸟啼杨柳岸，斜阳人在木兰舟。海门咫尺飞涛接，吾欲凌风问十洲。
西瀼
作者：张九一
朝代：明
体裁：五言律诗

东瀼与西瀼，青天对落虹。远山虚自应，流水曲相通。石濑征帆过，江皋晚树空。草堂长好在，寂寞傍丹枫。
谢本宁饷罗
作者：张九一
朝代：明
体裁：七言绝句

纤罗一束捲春烟，分得潇湘半幅天。裁就单衫歌乐府，江南白纻是新篇。
赠左虞都尉
作者：张九一
朝代：明

雪尽吴阊柳未柔，鹔鹴共脱酒家楼。吕蒙何必行间识，谢奕应从方外求。紫壑三春深雾隐，沧江片月挟珠游。菰芦执手无穷意，欲向明时赋四愁。
过城南别业
作者：张九一
朝代：明
体裁：七言绝句

树色蝉声雨更幽，谁吹玉笛倚南楼。不知天末凉风起，怪㡳梧桐叶叶秋。
送子藩李勋部归南海
作者：张九一
朝代：明
体裁：五言排律

霞色金门曙，微风锦缆牵。楼船开大漠，滩濑倒长天。折柳沾宫雨，收帆捲塞烟。山平齐野出，河尽汉江连。作赋芜城暮，怀人桂水悬。荷衣裁夏渚，药裹洗春泉。树入津亭断，云从石窦穿。众人竞紫绶，斯道付朱弦。雅颂余甘后，薜萝尔独先。南溟千顷月，到日自应圆。
送邓二寄之鄱阳
作者：张九一
朝代：明
体裁：七言绝句

春郊雨过绿杨齐，客路流莺万树啼。行到南阳瞻岘首，故园只在数峰西。
闻蝉
作者：张九一
朝代：明
体裁：五言律诗

何处蝉声唱，随风过短墙。却疑弦里出，故傍柳边长。万物惊秋气，孤城入夕阳。自怜双白发，对尔惜年光。
雪夜示见甫弟
作者：张九一
朝代：明
体裁：五言绝句

流霞满空庭，幽篁时自语。但见落花来，不见花开处。
题潘中丞读书堂
作者：张九一
朝代：明
体裁：七言律诗

毗山千仞洞庭傍，更结精庐在上方。树杪女牛双宿近，阶前苕霅二流长。春风芳草抽书带，夜月梅花伴篴床。曾是中丞吟咏处，石林一部奏清商。
饮周公瑕书斋
作者：张九一
朝代：明
体裁：七言律诗

山人开阁贮遗经，入坐江流挟雨青。贳酒也须随白社，换鹅还为写黄庭。未逢后载仍渔父，似觉前身是客星。独夜空城秋色满，读书分得草间萤。
黄陵庙
作者：张九一
朝代：明
体裁：七言律诗

黄牛朝暮望青春，此日维舟白马津。古庙空山存汉碣，屠羊伐鼓过江人。九河注海犹称异，三峡开天始见神。应共长年歌赛酒，衣裳鳞介仰陶钧。
镜光石
作者：张九方
朝代：明

团团峰顶石，作镜自谁何。拭岂须人力，悬常藉女萝。冷光侵日月，清影映山河。终古无昏蚀，都凭岁月磨。
和石翁水闷
作者：张习
朝代：明
体裁：七言律诗

旧居忽异东西瀼，白水茫茫不见邻。始下方床堪濯足，每疑泛宅仅栖身。鱼虾易觅应兼味，畎亩全沈已概贫。好鼓兰桡放歌去，乘桴浮海是何人。
芦塘杂兴
作者：张乾
朝代：明
体裁：五言绝句

篱菊有佳色，园禽多好音。应嫌归计晚，白首始抽簪。
庐山看云一绝句
作者：张于垒
朝代：明
体裁：五言绝句

溪中一片云，分作千林雨。惟闻溪流声，不见溪流处。
登黄鹤楼歌
作者：张于籍
朝代：明
体裁：古风

有客有客从东来，手持碧玉歌莫哀。黄鹄矶头啸明月，长江万里浮云开。乃从半夜上黄鹤，天吴叱浪蛟龙骇。蛟龙骇，山鬼泣。千骑万骑来悲风，汉阳两岸涛声急。珊瑚敲起黄鹤回，翩翩走上凌仙台。命黄鹤，尔钦哉！为我东海之东、西海之西、南海之南、北海之北，真人仙子一一来此楼，海若阳侯莫惶惑。各持径尺明月之神珠，江篱芳芷供其侧。须臾真人习习黄鹤鸣，景云紫雾楼下生。但见霓裳羽服绰约之仙子，三五西来拥翠旌。祝融南至驾火龙，大姑小姑盛妆饬，珠铛佩玉鸣琮琤。登楼握手转更深，万籁不作天宇清。江水平，冯夷捧出澄水帛，君山父老吹紫笙。湘君折有瑶草枝，龙绡裁服霞为裙。盈盈相见湘君喜，唱和钧天广乐之新声。风传淅淅月如霜，西池王母行琼浆。大姑小姑颜色扬，砗磲云母妆衣裳。起立俱兮琴羽张，相将鼓舞和琳琅。短笛嘈嘈起黄鹄，声清调急良可伤。倚台望极无所见，海天惨淡江云凉。真人仙子于是怅然下楼去，欲行不行仍徜徉。仍徜徉，留且歌，东西南北奈若真人仙子何！乃驾长风送之望之，而复立于江之沱。黄鹤尔归去，黄鹄多狂波21。人有登楼问踏歌22，云在华山采薜萝23，月明夜半当来过24。
谈信余复惠山古迹感赋
作者：张云鸾
朝代：明

往哲留题处，幽人费讨寻。细莎迷旧迹，斜竹长新阴。六代青山色，三唐白雪音。徘徊烟景暮，怀古意何深。
松风台
作者：张仁
朝代：明
体裁：七言律诗

老树秦封倚石坛，科头箕踞自盘桓。苍龙捲地翠涛舞，青鸟翔空宝盖翻。清气一襟毛发颤，秋声万壑斗牛寒。划然长啸凭阑处，明月中天挂玉盘。
望广武山
作者：张令名
朝代：明
体裁：七言律诗

翘首郊东壁垒高，闲来对景觅英豪。龙飞沛上孤军奋，鹿走中原万马嚎。过耳风声鸣战鼓，迎山曙色耀征袍。可怜沙底含冤骨，徒供骚人一醉遨。
丁卯会试院中次诸友韵
作者：张以宁
朝代：明

欲向青云易白衫，区区别却旧灯龛。方知取贵凭文字，可信封侯只笑谈。直拟横空轻似鹗，莫为作茧老如蚕。不知鏖战三千士，他日何人步斗南。踪迹飘蓬西复东，共来折桂向蟾宫。云烟满纸文裁锦，星斗罗胸气吐虹。礼乐兴隆千载后，人材涵养百年中。主文正拟公输子，共喜无私别众工。
丁卯会试院中次诸友韵·其一
作者：张以宁
朝代：明
体裁：七言律诗

欲向青云易白衫，区区别却旧灯龛。方知取贵凭文字，可信封侯只笑谈。直拟横空轻似鹗，莫为作茧老如蚕。不知鏖战三千士，他日何人步斗南。
丁卯会试院中次诸友韵·其二
作者：张以宁
朝代：明
体裁：七言律诗

踪迹飘蓬西复东，共来折桂向蟾宫。云烟满纸文裁锦，星斗罗胸气吐虹。礼乐兴隆千载后，人材涵养百年中。主文正拟公输子，共喜无私别众工。
七夕吟同张士行赋
作者：张以宁
朝代：明
体裁：古风

银河迢迢向东注，玉女盈盈隔秋渚。金梭飞飞掷烟雾，织作青鸾寄幽素。青鸾织成不飞去，仙郎脉脉愁无语。无语相望朝复暮，白榆摇落成秋树。藕花香冷鸳鸯浦，天上银桥宝车度。风清蕊殿开瑶户，云屏雾褥芙蓉吐。经年香梦遥相许，一夕离肠为郎诉。羿姬妒人留不住，天鸡角角扶桑曙。龙巾荏苒啼红露，乱点云开逗飞雨。伯劳西飞燕东翥，河乾石烂愁终古。翠楼乞巧娉婷女，镜里青螺扫眉妩。博山沈烟袅双缕，不识人间离别苦。
七里下舟至铅山州旁罗店
作者：张以宁
朝代：明
体裁：七言律诗

怀玉山前似叶舟，卧看帆影晚悠悠。云飞梨岭先南去，水汇鄱江倒北流。烟堵白花迷晚蝶，风林碧叶应啼鸠。去年此日隋堤柳，马首青青客正愁。
万安邑令冯仲文家全椒与予旧识鲍仲华提举有瓜葛之好倾盖情亲恋恋有故人意君渡江旧人有惠政得民心
作者：张以宁
朝代：明
体裁：七言律诗

万安县前小驻船，逢人尽说令君贤。风云沛邑今几载，冰雪鲁山经五年。墨绶近民心乐易，绨袍赠我意缠绵。御屏风上书名姓，即见紫泥下日边。
与赵德明谈丁仲容作此寄之
作者：张以宁
朝代：明
体裁：七言律诗

江左诗人丁叟在，淮南木落看青山。寻僧野寺秋风去，送客溪船夜月还。八口艰难新歉后，廿年落魄醉吟间。城南郭泰能携酒，得伴先生杖履閒。
丙寅乡贡同宁德黄君泽韩君瑕林鹤山登幔亭峰今十五年矣赋此并怀黄子肃同年
作者：张以宁
朝代：明
体裁：七言律诗

忆共故人携手地，幔亭绝顶赋游仙。鹏飞起处三千里，鹤到归时十五年。澄潭月上金鸡响，古洞泉流玉幅悬。为报樵溪黄石老，幽期长在白云篇。
东昌
作者：张以宁
朝代：明
体裁：七言绝句

煖日初抽宿麦芽，东风吹草绿平沙。江南开老春多少，二月东昌见杏花。
严子陵钓台
作者：张以宁
朝代：明
体裁：七言律诗

故人已乘赤龙去，君独羊裘钓月明。鲁国高名悬宇宙，汉家小吏待公卿。天回御榻星辰动，人去空台山水清。我欲长竿数千尺，坐来东海看潮生。
严州大浪滩
作者：张以宁
朝代：明
体裁：古风

东来乱石如山高，长江斗泻湍声豪。蛟鼍奔走亡其曹，青天白雪扬洪涛。舟子撑杀白木篙，长牵百丈嗟尔劳。侧身赤足如猿猱，舟中行子心忉忉，山木巃嵷杜鹃号。
中书右司提控秋霁轩
作者：张以宁
朝代：明
体裁：七言排律

西山收雨紫嵯峨，爽气如秋右掖多。省树静移云影度，官帘徐转日华过。粉闱寓宿青绫被，黄阁朝随白玉珂。团静鸡竿稀布命，边清虎革渐包戈。盛时三语俱材掾，休日相从足雅歌。红药紫薇春信近，更吹新律作阳和。
为舟人万氏题象图
作者：张以宁
朝代：明
体裁：七言绝句

雪白双牙云满身，日南万里贡来驯。远方奇物真堪画，却是中州有凤麟。
乌岩滩马伏波祠
作者：张以宁
朝代：明
体裁：七言律诗

乌岩江上古祠宫，传是征南矍铄翁。丹荔黄蕉长盛祭，绿沉金锁尚英风。滩声夜带军声壮，岚气秋随剑气空。莫羡少游乡里好，封侯庙食丈夫雄。
九日与王伯纯登蜀岗
作者：张以宁
朝代：明
体裁：七言律诗

帝子楼前紫翠分，广陵秋色起氤氲。泉涵巴蜀千年月，树入荆吴万里云。宋玉登临仍送客，魏牟流落岂忘君。明年五岳予真往，子有音书当远闻。
九日登蜀岗次王伯纯韵
作者：张以宁
朝代：明
体裁：七言律诗

蜀岗岗头秋满天，醉舞黄花落酒船。一水白来飞鸟外，数峰青立远帆前。梵王宫殿金银合，帝子楼台锦绣连。独客登临无限意，微红塔杪夕阳悬。
九江庙
作者：张以宁
朝代：明
体裁：五言律诗

遗台上古城，剑气夜峥嵘。天地英雄恨，春秋父老情。蜀岗来楚尽，涂水近江平。往事何劳问，长陵草自生。
书所见
作者：张以宁
朝代：明
体裁：七言绝句

浦外青山浪作堆，淡云将雨送秋来。停舟荻岸西风里，闲爱野花无数开。
予以使事留滞安南安南人费安朗以隐宫给事其国亲贵近臣家老而弥谨预于馆人之役朝夕奉事甚勤拜求作诗恳至再四口占二绝予之一以志予念乡之感一以对景自释焉
作者：张以宁
朝代：明

抱珥江边春水流，远从东海过吾州。若为寄得双鱼去，直到玉滩溪上头。拍拍凫鸥睡满河，鲤鱼翻子跳晴波。怪来天上乘槎客，将到春风有许多。
予以使事留滞安南安南人费安朗以隐宫给事其国亲贵近臣家老而弥谨预于馆人之役朝夕奉事甚勤拜求作诗恳至再四口占二绝予之一以志予念乡之感一以对景自释焉·其二
作者：张以宁
朝代：明
体裁：七言绝句

拍拍凫鸥睡满河，鲤鱼翻子跳晴波。怪来天上乘槎客，将到春风有许多。
予使日南道吉安府主来访舟中命医者王本达馈以善药时予困于秋暑心目为之豁然感其意走笔为赋长句以赠
作者：张以宁
朝代：明
体裁：古风

青原之山白鹭洲，清淑所产多名流。诗书岂惟继冠带，方技亦复传箕裘。王郎肘后富奇术，族医如林谁与俦。成林树杏光炫书，凿井种橘清涵秋。自言家传十二世，奇疾遇之俱有瘳。我持英荡使交州，秋暑作梗停吾舟。舟中拜谒馈善药，令我醒心宽百忧。桄榔椰叶蛮溪稠，飞鸢跕跕天南陬。劝加餐饭慎自宝，临分好意殊绸缪。明年岭梅青豆小，候我归棹春江头。濡毫为作宋清传，使尔不朽名长留。
予别黄岩十又六年谫焉德薄父老当不复记然区区常往来于怀也如晦上人来见语亹亹不能休别又依依不忍释予不知何也赋此以赠
作者：张以宁
朝代：明
体裁：古风

朗公相见广陵春，自云家世黄山人。老夫畴昔黄山客，江海见之情转亲。坡陁石上曾披雪，遍海莲华白于月。新诗句句斗清妍，高诵长风动疏樾。清晨言别索题诗，我衰诗减黄山时。春潮日夕海门去，归报山中尝旧知。
予少年磊隗负气诵稼轩辛先生郁孤台旧赋菩萨蛮尝慨然流涕岁庚辰过铅山先生神道前有诗云云见南归纪行藁后会赣州黄教授请赋郁孤台诗复作近体八句亡其旧藁因念功名制于数定材杰例与时乖自昔不遇若先生者盖亦多矣然犹惜其未能知时审已恬于静退几以斜阳烟柳之词陷于种豆南山之祸今二十九年矣舟过是台细雨闭蓬静坐忽忆旧诗因录于此见百念灰冷衰老甚矣云
作者：张以宁
朝代：明
体裁：七言律诗

郁孤台前双玉虹，一杯遥此酹英雄。风云有恨古人老，天地无情流水东。精卫飞沉沧海上，鹧鸪啼断晚山中。清江不管人间事，烟雨年年属钓翁。
予己丑夏辞家客燕二十年江南风景往往画中见之戊申冬来南京今年六月二十九日奉旨使安南长途秋热年衰神惫气郁不舒舟抵太和舟中睡起烟雨空濛秋意满江宛然画中所见埃为之一空漫成二绝以志之时己酉七月二十四日也
作者：张以宁
朝代：明

风飘万点湿秋云，万叶凉声睡起闻。翻忆东华衣上汗，向人挥作雨纷纷。家住翠屏溪上头，思莼空结半生愁。今朝初洗红尘梦，烟雨西江满意秋。
予己丑夏辞家客燕二十年江南风景往往画中见之戊申冬来南京今年六月二十九日奉旨使安南长途秋热年衰神惫气郁不舒舟抵太和舟中睡起烟雨空濛秋意满江宛然画中所见埃为之一空漫成二绝以志之时己酉七月二十四日也·其一
作者：张以宁
朝代：明
体裁：七言绝句

风飘万点湿秋云，万叶凉声睡起闻。翻忆东华衣上汗，向人挥作雨纷纷。
予己丑夏辞家客燕二十年江南风景往往画中见之戊申冬来南京今年六月二十九日奉旨使安南长途秋热年衰神惫气郁不舒舟抵太和舟中睡起烟雨空濛秋意满江宛然画中所见埃为之一空漫成二绝以志之时己酉七月二十四日也·其二
作者：张以宁
朝代：明
体裁：七言绝句

家住翠屏溪上头，思莼空结半生愁。今朝初洗红尘梦，烟雨西江满意秋。
二十七日晚到万安县县令冯仲文来问劳翌日登岸观故宋贾相秋壑所居故址左城隍祠右社稷坛中为龙溪书院其后二乔木郁然云贾相生于此书院旧甚盛田多于邑学今归之官独旧屋前后二间中存先圣燕居像左四公木主徘徊久之当宋季年君臣将相皆非气运方兴者敌襄樊无策可救江左人材眇然无可为者譬之奕者不胜其偶无局不败是时有识者为崔菊坡叶西麓无已则为文山李肯斋可也而痴顽已甚贪冒富贵国亡家丧为千载骂笑而刻舟求剑者乃区区议其琐琐之陈迹悲夫因
作者：张以宁
朝代：明

木绵庵畔瘴云愁，犹恋湖山一壑秋。从道黄粱俱一梦，几人解上五湖舟。颓垣葛岭草烟中，富贵薰天一霎空。惟有西江精舍旧，至今犹是素王宫。
二十七日晚到万安县县令冯仲文来问劳翌日登岸观故宋贾相秋壑所居故址左城隍祠右社稷坛中为龙溪书院其后二乔木郁然云贾相生于此书院旧甚盛田多于邑学今归之官独旧屋前后二间中存先圣燕居像左四公木主徘徊久之当宋季年君臣将相皆非气运方兴者敌襄樊无策可救江左人材眇然无可为者譬之奕者不胜其偶无局不败是时有识者为崔菊坡叶西麓无已则为文山李肯斋可也而痴顽已甚贪冒富贵国亡家丧为千载骂笑而刻舟求剑者乃区区议其琐琐之陈迹悲夫因赋二绝如罪其羁留信使之类皆欲加之罪之辞也·其二
作者：张以宁
朝代：明
体裁：七言绝句

颓垣葛岭草烟中，富贵薰天一霎空。惟有西江精舍旧，至今犹是素王宫。
二月十五日舟中见柳始青
作者：张以宁
朝代：明
体裁：五言律诗

宛宛萦堤水，淙淙逆浪船。清晨风已转，今夜月初圆。归客春多梦，舟人早懒牵。无端杨柳色，青入柂楼前。
二马图
作者：张以宁
朝代：明
体裁：七言绝句

草软沙平日暖天，相摩相倚最相怜。无端走上长楸道，喷玉争先掣电边。
云岩诗为傅元刚题
作者：张以宁
朝代：明
体裁：七言绝句

千岩翠色晓纷纷，远树微茫路不分。应是林端飞瀑布，春风吹作满川云。
代简周干臣广东参政
作者：张以宁
朝代：明

马人龙户集衙时，篁竹风清化日迟。海角亭中官事了，昼帘小草写新诗。眼昏头白尚天涯，恋阙心劳不忆家。何日五羊江上驿，一尊同对刺桐花。
代简周干臣广东参政·其一
作者：张以宁
朝代：明
体裁：七言绝句

马人龙户集衙时，篁竹风清化日迟。海角亭中官事了，昼帘小草写新诗。
代简周干臣广东参政·其二
作者：张以宁
朝代：明
体裁：七言绝句

眼昏头白尚天涯，恋阙心劳不忆家。何日五羊江上驿，一尊同对刺桐花。
代简广西参政刘允中
作者：张以宁
朝代：明

五岭宜人独桂林，梅花雪片一冬深。遥知华省文书暇，饱看奇峰碧玉簪。蜑雨蛮烟岭外州，乘槎何事此淹留。龙江风土差高爽，衰老天教一壮游。
代简广西参政刘允中·其一
作者：张以宁
朝代：明
体裁：七言绝句

五岭宜人独桂林，梅花雪片一冬深。遥知华省文书暇，饱看奇峰碧玉簪。
代简广西参政刘允中·其二
作者：张以宁
朝代：明
体裁：七言绝句

蜑雨蛮烟岭外州，乘槎何事此淹留。龙江风土差高爽，衰老天教一壮游。
代简杨希武右丞安南驿书怀
作者：张以宁
朝代：明

荔枝花发雨萧萧，睡起春江又早潮。长忆午门红日上，圣恩宽许紫宸朝。花满皇州春尚寒，天香缥缈五云端。遥应夜夜觚棱月，照见臣心一寸丹。
代简杨希武右丞安南驿书怀·其一
作者：张以宁
朝代：明
体裁：七言绝句

荔枝花发雨萧萧，睡起春江又早潮。长忆午门红日上，圣恩宽许紫宸朝。
代简杨希武右丞安南驿书怀·其二
作者：张以宁
朝代：明
体裁：七言绝句

花满皇州春尚寒，天香缥缈五云端。遥应夜夜觚棱月，照见臣心一寸丹。
仪真范氏义门
作者：张以宁
朝代：明
体裁：七言律诗

浇风久矣变淳源，范氏犹称古义门。四世于今千指盛，十年似尔几家存。棠华煜煜宜兄弟，竹笋攒攒长子孙。故里相从何日遂，秋风江上战尘昏。
余襄公祠
作者：张以宁
朝代：明
体裁：七言绝句

名在东京四谏官，曲江日照寸心丹。只今遗庙年年祭，可是功名久远看。
倦绣篇为云中吕遵义作
作者：张以宁
朝代：明
体裁：古风

蘼芜叶暗江云暖，翡翠单飞怨春晚。陈女多情玉镜分，陆郎薄倖斑骓远。宝鸭团炉百和香，锦鸳方褥五文章。阴阴垂柳笼书幌，点点飞花落绣床。双鸾欲寄金龟倩，燕月吴云不相见。柔肠万转逐回文，乱绪千条萦弱线。女贞枝上燕双栖，夜合花前思欲迷。停针嘿嘿无人会，但觉春山两叶低。晓嘶绣勒门前路，夜炙银灯帐中语。指点香茸旧唾痕，见妾朝朝断肠处。
元日早朝次马彦？学士韵
作者：张以宁
朝代：明

鸡竿红日出晴霄，鹭序青春入早朝。治典新悬周象魏，颂声尽入舜箫韶。称觞冢宰容多喜，执玉藩侯礼不骄。今代总戎功业盛，承恩皆插侍中貂。玉堂学士步青霄，金榜英名重圣朝。身近清光依帝座，手裁妙曲和仙韶。柳沟黄动莺先喜，麦苑青回雉渐骄。新岁时平词馆好，客来呼酒费金貂。
元日早朝次马彦�学士韵·其一
作者：张以宁
朝代：明
体裁：七言律诗

鸡竿红日出晴霄，鹭序青春入早朝。治典新悬周象魏，颂声尽入舜箫韶。称觞冢宰容多喜，执玉藩侯礼不骄。今代总戎功业盛，承恩皆插侍中貂。
元日早朝次马彦�学士韵·其二
作者：张以宁
朝代：明
体裁：七言律诗

玉堂学士步青霄，金榜英名重圣朝。身近清光依帝座，手裁妙曲和仙韶。柳沟黄动莺先喜，麦苑青回雉渐骄。新岁时平词馆好，客来呼酒费金貂。
八月至直沽
作者：张以宁
朝代：明
体裁：五言律诗

野泺天低水，人家时两三。雁声连漠北，鱼味胜江南。雪拥芦芽短，寒禁柳眼缄。持竿吾欲往，拙宦白何堪。
再次韵答之是日微雨大风
作者：张以宁
朝代：明
体裁：七言律诗

五两风高江上秋，粤南使客木绵裘。望云举酒思京阙，对雨裁诗倚柂楼。燕语樯头催去棹，马行果下待归驺。到家为说天恩重，早办新春入贡舟。
分水铺道中
作者：张以宁
朝代：明
体裁：五言律诗

长忆闽中路，今朝马首东。山高云易雨，谷响水多风。蝶抱落花片，鸟啼深竹丛。功名一画饼，身世独飞蓬。
分韵得覃字送中丞张叔静之西台
作者：张以宁
朝代：明
体裁：七言排律

西台执法雪盈簪，奉诏之官驾两骖。玉节秋霜飞渭北，锦衣昼日照终南。道迎背襁遗民集，庭列腰刀大将参。花外小车行处好，棠边茇舍种来甘。清时有象今重见，圣泽无私正远覃。莫忆山中黄石约，五云天上近台三。
分题芜城烟雨送吴原哲教谕
作者：张以宁
朝代：明
体裁：古风

芜城路，年去年来自烟雨。冉冉春浓湿燕丝，濛濛晓暗迷莺树。鲍照愁绝未归来，为画当时断肠赋。登高怅望正思君，帆影微茫又东去。
刘元初桂花图
作者：张以宁
朝代：明
体裁：七言绝句

醉上淮山唤八公，白鸾骑到广寒宫。满身香露铢衣湿，十二瑶台月正中。
初度日次人韵
作者：张以宁
朝代：明
体裁：七言律诗

垂弧夙志负生朝，滥点鹓行从百僚。风雪十年双鬓短，山川万里一身遥。君如黄鹄方高举，我匪苍松愧后彫。已矣劬劳嗟莫报，愿持贞白奉清朝。
别广东周参政干臣
作者：张以宁
朝代：明
体裁：古风

昔年涨海奔长鲸，五羊城上飞搀抢。大明天子赫斯怒，铜虎夜发期门兵。戈船下濑走海若，彀骑度岭潜山精。刺桐春开白日丽，篁竹夜静微霜清。蛮陬夷落动万里，诈谖叵测非人情。中台持书国名卿，帝命汝往为长城。凤阙峨冠拜明诏，龙江伐鼓严前旌。仙人羡门安期生，蓉旗羽节缤来迎。南溟万里展明镜，石尤风息波无惊。马人龙户来杂遝，蜃楼蛟室收峥嵘。磊落明珠溢中国，斓斑卉服朝神京。会闻颂声彻丹扆，入执政柄苏黎氓。独不见唐家名相宋广平，广州都督升台衡。
别忻都舜俞用烜韵
作者：张以宁
朝代：明
体裁：五言律诗

日出嘉兴郭，杨花荡白波。船头将酒别，客里奈春何。西极骅骝远，南湖鸿雁多。清朝诗道盛，期子被弦歌。
别王子懋赵德明
作者：张以宁
朝代：明
体裁：五言律诗

御河船上月，相送到扬州。共饮忽为别，独吟方觉愁。水花苕渚晚，云树浙江稠。归雁长淮早，裁诗寄与不。
别胡长之
作者：张以宁
朝代：明
体裁：古风

我家玉溪溪上头，流萍南北四十秋。闽中故人稀会面，乃见二妙岭外之炎洲。吾宗泫略佳公子，翠竹鸾停世其美。长之材名与之匹，三胡诸孙固应尔。我持使节安南行，忽逢联璧双眼明。建武驿中饮我酒，一笑万里蛮烟清。桂花榕叶天涯雨，把臂谈诗喜欲舞。虚名误我走俗尘，满意看君听乡语。敝庐荒垄狐兔盈，每一念至几无生。君乘长风破巨浪，功成即为吾乡荣。邕江东流日千里，明年不归如此水。锦衣行昼倘先予，为报音书万山里。
到建宁赠星者苏金台
作者：张以宁
朝代：明
体裁：七言绝句

博望乘槎斗牛去，蜀庄帘下独沉冥。金台五纬光联璧，何处江湖有客星。
南京早发
作者：张以宁
朝代：明
体裁：七言绝句

大隐金门三十载，壮怀中夜每闻鸡。今朝一吐虹霓气，万里交州入马蹄。
南宫校文次韵马在新授经
作者：张以宁
朝代：明

玉堂深锁隔凡尘，夜合庭前月色春。剪烛焚香云满卷，开帘啜茗雪盈巾。惭无清鉴酬明主，愿重巍科得伟人。觅句喜陪王左辖，老儒曾是幕中宾。杏园飞鞚蹴芳尘，撚指而今四十春。辛苦向曾携綵笔，衰迟重比岸乌巾。丹成九转云笼鼎，烛尽三更月近人。多谢能诗赵主事，自调大吕和蕤宾。
南宫校文次韵马在新授经·其一
作者：张以宁
朝代：明
体裁：七言律诗

玉堂深锁隔凡尘，夜合庭前月色春。剪烛焚香云满卷，开帘啜茗雪盈巾。惭无清鉴酬明主，愿重巍科得伟人。觅句喜陪王左辖，老儒曾是幕中宾。
南宫校文次韵马在新授经·其二
作者：张以宁
朝代：明
体裁：七言律诗

杏园飞鞚蹴芳尘，撚指而今四十春。辛苦向曾携綵笔，衰迟重比岸乌巾。丹成九转云笼鼎，烛尽三更月近人。多谢能诗赵主事，自调大吕和蕤宾。
南康驿丞王圭文玉尝逮事故郎中颜希古求诗为走笔书一绝
作者：张以宁
朝代：明
体裁：七言绝句

芙蓉江上晓维舟，雨洗波光碧玉秋。来岁维舟应忆汝，春风杜若满芳洲。
南昌行省迓至驿舍同安南使宴于省参参政京口滕弘有诗次韵答之
作者：张以宁
朝代：明
体裁：七言律诗

缇骑传呼出近郊，宠临公馆馈烝殽。衰龄愧选光华使，盛礼欣逢道义交。剑倚西风明左竹，旗开南雾导前茅。春归江右重相见，欲结云松此地巢。
南窗竹影
作者：张以宁
朝代：明
体裁：七言律诗

锦闱花艳不胜春，翠袖轻寒写更真。湘浦云中逢帝子，天坛月里见仙人。露痕稍稍疑将滴，风动差差觉未匀。最喜高人王礼部，乌丝临出越精神。
南雄即事次牛士良韵
作者：张以宁
朝代：明
体裁：七言律诗

行尽梅关不见梅，凌江南起画屏开。山连桂广迢遥去，水合浈昌浩荡来。秋冷岭云收薄瘴，时清溪雨应馀哀。吾家相国祠堂在，明日临风酹一杯。
又答
作者：张以宁
朝代：明
体裁：七言律诗

白发飘萧老翰林，故乡长忆越山阴。客程牛渚星槎远，吟思龙江烟浪深。多子出疆迎荡节，顾予为国抱葵心。行看洱水堤边柳，满马春风拂醉吟。
又答请命官阮士侨
作者：张以宁
朝代：明
体裁：七言律诗

使星南照破曾阴，咫尺天威俨若临。铜柱回看双白鬓，觚棱仰望寸丹心。我留梦到云霄迥，子去恩沾雨露深。到日钟山烦一问，清溪何日濯烦襟。
发广州
作者：张以宁
朝代：明
体裁：七言绝句

照海红旗送使舟，鸣笳伐鼓过炎州。斯游少吐平生气，巨浪长风万里秋。
吉水县违新淦二十里滨江一带皆丹山无草木因忆予乡云
作者：张以宁
朝代：明
体裁：七言绝句

文江佳处似吾家，碧水丹山映白沙。误喜霞洲归路近，不知南去尚天涯。
同徐元徵钱德元酒边即席题壁间山水
作者：张以宁
朝代：明
体裁：七言绝句

白云垂柳露毵毵，听彻金鸡月满潭。千里汴堤尘拍面，梦从淮左过江南。
同王赵二明府岸行里河滨
作者：张以宁
朝代：明
体裁：七言律诗

御河行尽一千里，望入青齐树际天。野水飞鸥鱼舍外，关山归雁客帆前。日明野气浮层浪，风动川光漾细烟。客里未能疏酒盏，春来聊复费诗篇。
吕梁洪
作者：张以宁
朝代：明
体裁：七言律诗

禹凿犹存滟滪根，彼苍设险壮彭门。山形奔过黄河怒，水气阴来白日昏。贾客经营随雁集，舟人祭祀识龙尊。时平四渎无波浪，笑指青帘买酒樽。
吴门怀古
作者：张以宁
朝代：明
体裁：七言律诗

曾见吴王歌舞时，遗台废苑不胜悲。春风雁啑菰蒲叶，夜月乌啼杨柳枝。有客买舟寻范蠡，无人穿冢近要离。馆娃宫外繁花发，游女长歌白纻词。
和刘公艺暮春有感韵
作者：张以宁
朝代：明

醉梦还家醒未归，起寻坠萼惜流辉。静闻白蚁如牛斗，闲看青虫化蝶飞。日转渐长添篆缕，雨来忽冷觅罗衣。却思翠竹清溪路，曛黑儿童候竹扉。耻向清时泣楚囚，长寻佳句拟扬休。碧云千里隔春信，红雨一帘生晚愁。袖手独应怜郢斲，知心谁为和商讴。卜邻幸识刘公干，新得诗声满壁流。
和刘公艺暮春有感韵·其一
作者：张以宁
朝代：明
体裁：七言律诗

醉梦还家醒未归，起寻坠萼惜流辉。静闻白蚁如牛斗，闲看青虫化蝶飞。日转渐长添篆缕，雨来忽冷觅罗衣。却思翠竹清溪路，曛黑儿童候竹扉。
和刘公艺暮春有感韵·其二
作者：张以宁
朝代：明
体裁：七言律诗

耻向清时泣楚囚，长寻佳句拟扬休。碧云千里隔春信，红雨一帘生晚愁。袖手独应怜郢斲，知心谁为和商讴。卜邻幸识刘公干，新得诗声满壁流。
和同年马仲皋咏文韵
作者：张以宁
朝代：明

斯文万古日当中，僣续遗经恐未公。辛苦河汾亭上叟，将琴直欲和南风。妖香冶艳底须誇，绝好姚黄魏紫家。一种天然清水上，爱花须让爱莲花。风月庭前草色春，鲁东门后一儒真。图书古奥遗经似，愧杀辛勤倒学人。听着啼鹃早惨神，谈经那复昔儒醇。黄茅白苇秋风急，曾与夷门起战尘。
和同年马仲皋咏文韵·其一
作者：张以宁
朝代：明
体裁：七言绝句

斯文万古日当中，僣续遗经恐未公。辛苦河汾亭上叟，将琴直欲和南风。
和同年马仲皋咏文韵·其三
作者：张以宁
朝代：明
体裁：七言绝句

风月庭前草色春，鲁东门后一儒真。图书古奥遗经似，愧杀辛勤倒学人。
和同年马仲皋咏文韵·其二
作者：张以宁
朝代：明
体裁：七言绝句

妖香冶艳底须誇，绝好姚黄魏紫家。一种天然清水上，爱花须让爱莲花。
和同年马仲皋咏文韵·其四
作者：张以宁
朝代：明
体裁：七言绝句

听着啼鹃早惨神，谈经那复昔儒醇。黄茅白苇秋风急，曾与夷门起战尘。
和周子英进讲诗韵
作者：张以宁
朝代：明
体裁：七言律诗

宣文阁下仗初移，讲彻鸡人报午时。风细芸香飘紫殿，日高花影覆彤墀。儒臣有戒陈忠荩，圣主无为宝俭慈。薇幕上宾工补衮，垂绅早入凤凰池。
和拜明善韵
作者：张以宁
朝代：明

听雪裁诗就，诗将雪共清。不缘心境净，那解听无声。雪里跫然至，人间无此清。瑶田今夜鹤，下听诵诗声。忆踏江南雪，看梅领好春。酒醒燕月白，惆怅未归人。竹树庭前雪，松花瓮面春。徘徊今夜月，应是为诗人。
和拜明善韵·其一
作者：张以宁
朝代：明
体裁：五言绝句

听雪裁诗就，诗将雪共清。不缘心境净，那解听无声。
和拜明善韵·其三
作者：张以宁
朝代：明
体裁：五言绝句

忆踏江南雪，看梅领好春。酒醒燕月白，惆怅未归人。
和拜明善韵·其二
作者：张以宁
朝代：明
体裁：五言绝句

雪里跫然至，人间无此清。瑶田今夜鹤，下听诵诗声。
和拜明善韵·其四
作者：张以宁
朝代：明
体裁：五言绝句

竹树庭前雪，松花瓮面春。徘徊今夜月，应是为诗人。
喜丁仲容徵君至
作者：张以宁
朝代：明
体裁：七言律诗

题诗苦忆城南郭，喜见归来鹤姓丁。双鬓野风吹汝白，一灯江雨向人青。志士长嗟灵寿杖，史官独失少微星。琼花照眼春无赖，明日酌君双玉瓶。
嘉兴有感陆宣公事
作者：张以宁
朝代：明
体裁：七言绝句

官家忘却奉天时，岁晚忠州两鬓丝。今日北来车马客，夕阳祠下读残碑。
四景山水 其一 春
作者：张以宁
朝代：明
体裁：古风

山雨瀑如雪，林寒松未花。遥看飞阁起，知有梵王家。一僧归得晚，云湿满袈裟。
四景山水 其三 秋
作者：张以宁
朝代：明
体裁：古风

秋巘白云晚，霜林红树多。野桥山郭外，行子暮来过。为问小摇落，江南今若何。
四景山水 其二 夏
作者：张以宁
朝代：明
体裁：古风

崖断石林合，风高云叶飘。人归雨脚外，高阁望中遥。应是天台路，幽期在石桥。
四景山水 其四 冬
作者：张以宁
朝代：明
体裁：古风

寒月白千峰，林深路绝踪。遥知僧定起，疏响在高松。亦欲剡溪去，其如山海重。
四景山水·春
作者：张以宁
朝代：明

山雨瀑如雪，林寒松未花。遥看飞阁起，知有梵王家。一僧归得晚，云湿满袈裟。崖断石林合，风高云叶飘。人归雨脚外，高阁望中遥。应是天台路，幽期在石桥。秋巘白云晚，霜林红树多。野桥山郭外，行子暮来过。为问小摇落，江南今若何。寒月白千峰，林深路绝踪。遥知僧定起，疏响在高松。亦欲剡溪去，其如山海重。
墨兰为湛然上人题
作者：张以宁
朝代：明
体裁：七言绝句

云林苍苍石齿齿，一花两花幽薄底。远香自到定中来，道人湛然心不起。
夜久
作者：张以宁
朝代：明
体裁：五言律诗

夜久未能寐，春来空复情。远沙争月色，柔橹助河声。客枕荒鸡到，渔歌宿鸟惊。邻舟灯火乱，早起又诗成。
夜泊东关
作者：张以宁
朝代：明
体裁：五言律诗

泊舟新安口，月出溪南峰。红灯照窣堵，绿水开夫容。李白题诗处，何人继其踪。我欲擪长笛，幽壑舞鱼龙。
夜泊独柳次韵王尹子懋
作者：张以宁
朝代：明
体裁：七言律诗

霁月中天见绛河，黄流满地漾金波。荒陂野火兼渔火，短棹吴歌杂楚歌。去雁已连家信杳，闲鸥岂识客愁多。江南二月花如海，独负归期奈尔何。
夜泊雩浦
作者：张以宁
朝代：明
体裁：七言绝句

雩浦四更潮已平，荡舟月落唱歌声。山中应是夜来雨，流出落花春水生。
夜过陵州
作者：张以宁
朝代：明
体裁：七言绝句

河堤月上水迢迢，卧听陵州夜渡桥。肠断江南二三月，落花蝴蝶上兰桡。
夜闻雨
作者：张以宁
朝代：明
体裁：七言绝句

田家望雨今年少，水驿逢秋夜半闻。更喜朝来晴未稳，山头着帽尽生云。
夜饮蒋师文斋馆
作者：张以宁
朝代：明
体裁：五言律诗

故人相与醉，虚幌坐来清。月色宛在地，钟声忽满城。都将十载意，并作异乡情。若买青山得，相携岁晚行。
夜饮醉归赠王伯纯是日王得容程子初同饮
作者：张以宁
朝代：明
体裁：古风

岁云暮矣客不乐，青雨亭前玩孤鹤。城头愔愔云下垂，竹外骚骚雪微作。亭中王郎风格奇，爱竹爱雪仍爱诗。开尊酒好客更好，坐中王程俱白眉。红炉照閤生春雾，诗思腾腾天外去。玉姬舞倦回风来，吹倒三山见琼树。马蹄蹴响客归时，留我更尽金屈卮。尘空秪觉乾坤白，饮醉那知宾主谁。坐闻一声两声折，携灯起看竹上雪。瑶华翠色森陆离，人影灯光两清绝。却归觅纸醉自题，乌啼古寺风凄凄。明年此夜知何处，兴发还应访剡溪。
太和县
作者：张以宁
朝代：明
体裁：五言绝句

晓挂船窗看，苍茫暝色分。前山知有雨，流出满江云。
太平太傅致仕
作者：张以宁
朝代：明
体裁：七言律诗

明公先叶国元功，两正台衡保始终。乔木世家今绝少，黄花晚节古应同。平泉草木风烟外，杜曲桑麻雨露中。从此升平歌帝力，为农祇愿岁长丰。
子懋王尹次予韵君越人尝忆己巳春与胡允文赵彦直陶师川游鉴湖陟玉笥登山阴兰亭问修竹尚无恙否酒酣赋诗一慨千古江海十载故人天方因君兴怀借韵一笑
作者：张以宁
朝代：明
体裁：古风

淡黄柳色摇春风，中流飞桨惊凫翁。忆昔镜湖携窈窕，故人吐气皆如虹。秦望山前待明月，苧袍历乱杨花雪。仙人垂手授玉书，仰首云间五情热。洞箫吹老琼枝春，袖中短墨长如新。落帆潮回海门白，有字难寄长江鳞。兰亭修竹生苍霭，因君兴落湖山外。笔床茶灶钓船行，何日击舷歌小海。
子烜买红酒
作者：张以宁
朝代：明
体裁：七言绝句

吴江红酒红如霞，忆着故园桃正花。羊角山前几回醉，女媭嗔汝未还家。
存恕堂卷
作者：张以宁
朝代：明
体裁：七言绝句

存恕堂前种杏家，绛光夜夜发丹砂。别来为问扬州月，开到春风几度花。
安南使令上头翰林校书阮法献诗四绝次韵答之
作者：张以宁
朝代：明

封王赐印出天家，授旨临轩遣使华。遥想南交迎诏日，望云群拜六龙车。穷发雕题已一家，日南使者觐京华。君王亲校燕山籍，驾出金根白象车。骑马成行醉插花，天恩赐宴赏枋华。知君无限倾葵意，长向南边望日车。十行天诏出江关，百尺云帆下碧湾。惭愧风姨听帝令，霎时天外过三山。
安南使令上头翰林校书阮法献诗四绝次韵答之·其一
作者：张以宁
朝代：明
体裁：七言绝句

封王赐印出天家，授旨临轩遣使华。遥想南交迎诏日，望云群拜六龙车。
安南使令上头翰林校书阮法献诗四绝次韵答之·其三
作者：张以宁
朝代：明
体裁：七言绝句

骑马成行醉插花，天恩赐宴赏枋华。知君无限倾葵意，长向南边望日车。
安南使令上头翰林校书阮法献诗四绝次韵答之·其二
作者：张以宁
朝代：明
体裁：七言绝句

穷发雕题已一家，日南使者觐京华。君王亲校燕山籍，驾出金根白象车。
安南使令上头翰林校书阮法献诗四绝次韵答之·其四
作者：张以宁
朝代：明
体裁：七言绝句

十行天诏出江关，百尺云帆下碧湾。惭愧风姨听帝令，霎时天外过三山。
安南使者同时敏大夫登舟相访献诗述怀一首就坐走笔次韵答之以纪一时盛事云
作者：张以宁
朝代：明
体裁：七言律诗

殿阁凉生雨霁秋，紫皇晨御翠云裘。仗移日转双龙阙，诏下云开五凤楼。英荡荧煌颁授节，羽旌杂遝拥鸣驺。词臣垂老斯游壮，风送龙江万里舟。
安南即事
作者：张以宁
朝代：明
体裁：七言律诗

刺竹冈头过乱村，白藤渡口出平原。云南岭尽江光合，林邑潮通海气暄。绿舞稻苗风剪剪，青肥梅子雨昏昏。炎方风物新春异，吟罢长歌击酒尊。
安南即景
作者：张以宁
朝代：明
体裁：五言律诗

龙水南边去，行穿万竹林。羊肠山险尽，蜗角地蟠深。铜柱千年恨，星槎万里心。朝来晴好景，绿树响春禽。
宿乌石
作者：张以宁
朝代：明
体裁：五言律诗

青山乌石名，偶似越王城。岚扑单衣重，溪摇倦枕惊。燃松添酒酌，题竹记诗成。明发闽关路，青云趁足生。
宿南岭书
作者：张以宁
朝代：明

绿竹月明客夜行，青山雨过人春耕。闽中富庶天下少，千里山川东锦城。今朝初听乡人语，八载淮南此日回。江东白酒不醉客，为渠欢喜尽残杯。
宿南岭书·其一
作者：张以宁
朝代：明
体裁：七言绝句

绿竹月明客夜行，青山雨过人春耕。闽中富庶天下少，千里山川东锦城。
宿南岭书·其二
作者：张以宁
朝代：明
体裁：七言绝句

今朝初听乡人语，八载淮南此日回。江东白酒不醉客，为渠欢喜尽残杯。
宿大桥
作者：张以宁
朝代：明

桥畔人家水半扉，题诗柱上十年归。青松落子风惊帽，紫栋吹花雨满衣。涧水远随枫树去，陇云多傍笋舆飞。举头仰望长安日，一个啼猿响翠微。
宿大桥
作者：张以宁
朝代：明
体裁：七言律诗

桥畔人家水半扉，题诗柱上十年归。青松落子风惊帽，紫楝吹花雨满衣。涧水远随枫树去，陇云多傍笋舆飞。举头仰望长安日，一个啼猿响翠微。
宿新站
作者：张以宁
朝代：明
体裁：七言绝句

银汉迢遥白露盈，锦屏咫尺隔深情。溪风夜冷鸳鸯起，独自推篷看月生。
宿泛水
作者：张以宁
朝代：明
体裁：五言律诗

宝应南边宿，逆风舟子劳。空村防鼠窃，不寐听鸡号。月黑平湖白，天低远树高。家山来枕上，夜起首频搔。
宿筹岭
作者：张以宁
朝代：明
体裁：五言律诗

昔者屯兵盛，瓯闽此地分。清时无寇盗，比屋乐耕耘。涧响不知雨，山高都是云。明朝见亲舍，一笑慰辛勤。
宿迁县
作者：张以宁
朝代：明
体裁：五言律诗

今朝宿迁县，风急棹难停。树合藏深屋，河移出远汀。山容云冉冉，水影日冥冥。柳色无南北，春来不断青。
宿黄亭明日四月一日夏至
作者：张以宁
朝代：明

㢮担沽红酒，开窗挹翠微。故庐何日到，野店送春归。雉起麦花落，蚕登桑叶稀。田园有真趣，岁晏莫相违。
宿黄亭明日四月一日夏至
作者：张以宁
朝代：明
体裁：五言律诗

弛担沽红酒，开窗挹翠微。故庐何日到，野店送春归。雉起麦花落，蚕登桑叶稀。田园有真趣，岁晏莫相违。
寄广西参政刘允中
作者：张以宁
朝代：明
体裁：七言律诗

重臣授钺殿南邦，五月旌旗过上江。青带碧簪环画省，绿沉金锁护油幢。峒丁万笠春耕野，海估千船晓渡泷。铜柱南边相忆处，尺书难寄鲤鱼双。
寄题琵琶亭
作者：张以宁
朝代：明
体裁：七言律诗

洲前亭子赤阑干，白傅唐时此谪官。渚花留客醉秋晚，江月向人啼夜阑。湓浦波涛三峡外，长安城阙五云端。酒醒忽记东林路，钟磬萧条暮雨寒。
富阳南泊骤风雨
作者：张以宁
朝代：明
体裁：七言律诗

征夫直北厌风埃，南下蒲帆此日开。山远苍龙趋海去，潮喧铁马蹴江来。云昏白日林如失，风约青天雨却回。短发相欺予渐老，孤舟独宿意难裁。
封川县次韵典簿牛士良
作者：张以宁
朝代：明
体裁：七言律诗

记取今年重九日，封川水驿挂帆过。秋风岭外黄花少，暮雨尊前白发多。起接野僧谈梵典，卧听溪子和蛮歌。少游款段成何事，至竟男儿是伏波。
峡山寺僧慧愚溪邀观壁间旧题因诵宋廖知县一律有云猿弃玉环归后洞犀拖金锁占前湾予谓其切实类唐许浑赋以继之
作者：张以宁
朝代：明
体裁：七言律诗

瘴岭风烟势渐开，喜寻筇竹步莓苔。江环列嶂天中起，峡坼流泉地底回。灵鹫飞来苍磴老，怪猿啼去白云哀。轩辕帝子应犹在，为奠南华茗一杯。
峨眉亭
作者：张以宁
朝代：明
体裁：古风

白酒双银瓶，独酌峨眉亭。不见谪仙人，但见三山青。秋色淮上来，苍然满云汀。欲将五十弦，弹与蛟龙听。
崇德道中
作者：张以宁
朝代：明
体裁：五言律诗

煖日菜花稠，晴风麦穗抽。客心双去翼，诗梦一扁舟。废塔巢苍鹳，长波漾白鸥。吴山明月到，恻怆十年游。
帝舜庙
作者：张以宁
朝代：明
体裁：七言绝句

姚江禹穴会稽东，少日登临一梦中。白发南来身万里，欲登韶石和薰风。
常山县
作者：张以宁
朝代：明
体裁：七言律诗

喜近闽山南去路，楼台两岸水迢迢。不知晓店三竿日，犹梦春江半夜潮。吏少县庭常阒寂，戍还驿舍尚萧条。平安写就无人寄，家在溪南第一桥。
平圃驿中秋玩月用牛士良韵
作者：张以宁
朝代：明
体裁：七言律诗

平圃驿前端正月，金鳞万叠水光开。婵娟几见他乡共，老大宁期此地来。星汉夜摇旗影动，江山秋入笛声哀。病夫懒坐那禁酒，喜看频倾举玉杯。
平野
作者：张以宁
朝代：明
体裁：七言律诗

北来群山亦已无，旷望元气春模糊。云低不断沧海去，树远欲尽青天俱。何人胸吞九云梦，尚恨水有三蓬壶。巨灵不为镵叠嶂，长使诗人心郁纡。
广东省郎观子毅翩翩佳公子也读书能诗甚闲于礼以省命辅予安南之行雅相敬礼予暂留龙江君与士良典簿先造其国正辞严色大张吾军今子毅北辙而予南辕家贫旅久复送将归深有不释然者口占绝句四首以赠诗不暇工情见乎辞云尔
作者：张以宁
朝代：明

江头一别两踌躇，半载相从千里馀。君向番禺我交趾，若为频寄几封书。东原典簿好斯文，能赋能言更有君。白发老夫犹绝域，羡君归去上青云。道傍迓骑走缤纷，旗旆飞扬鼓角闻。到处聚观天使贵，老儒何以报吾君。闽山灌木翳先庐，七十炎荒更久居。君倘朝京烦一问，老妻弱子近何如。
广东省郎观子毅翩翩佳公子也读书能诗甚闲于礼以省命辅予安南之行雅相敬礼予暂留龙江君与士良典簿先造其国正辞严色大张吾军今子毅北辙而予南辕家贫旅久复送将归深有不释然者口占绝句四首以赠诗不暇工情见乎辞云尔·其一
作者：张以宁
朝代：明
体裁：七言绝句

江头一别两踌躇，半载相从千里馀。君向番禺我交趾，若为频寄几封书。
广东省郎观子毅翩翩佳公子也读书能诗甚闲于礼以省命辅予安南之行雅相敬礼予暂留龙江君与士良典簿先造其国正辞严色大张吾军今子毅北辙而予南辕家贫旅久复送将归深有不释然者口占绝句四首以赠诗不暇工情见乎辞云尔·其三
作者：张以宁
朝代：明
体裁：七言绝句

道傍迓骑走缤纷，旗旆飞扬鼓角闻。到处聚观天使贵，老儒何以报吾君。
广东省郎观子毅翩翩佳公子也读书能诗甚闲于礼以省命辅予安南之行雅相敬礼予暂留龙江君与士良典簿先造其国正辞严色大张吾军今子毅北辙而予南辕家贫旅久复送将归深有不释然者口占绝句四首以赠诗不暇工情见乎辞云尔·其二
作者：张以宁
朝代：明
体裁：七言绝句

东原典簿好斯文，能赋能言更有君。白发老夫犹绝域，羡君归去上青云。
广东省郎观子毅翩翩佳公子也读书能诗甚闲于礼以省命辅予安南之行雅相敬礼予暂留龙江君与士良典簿先造其国正辞严色大张吾军今子毅北辙而予南辕家贫旅久复送将归深有不释然者口占绝句四首以赠诗不暇工情见乎辞云尔·其四
作者：张以宁
朝代：明
体裁：七言绝句

闽山灌木翳先庐，七十炎荒更久居。君倘朝京烦一问，老妻弱子近何如。
广东省郎观子毅翩翩佳公子也读书能诗甚闲于礼以省命辅予安南之行雅相敬礼予暂留龙江君与士良典簿先造其国正辞严色大张吾军今子毅北辙而予南辕家贫旅久复送将归深有不释然者口占绝句四首以赠诗不暇工情见乎辞云尔予以使事留滞安南安南人费安朗以隐宫给事其国亲贵近臣家老而弥谨预于馆人之役朝夕奉事甚勤拜求作诗恳至再四口占二绝予之一以志予念乡之感一以对景自释焉·其一
作者：张以宁
朝代：明
体裁：七言绝句

抱珥江边春水流，远从东海过吾州。若为寄得双鱼去，直到玉滩溪上头。
广州赠同时敏
作者：张以宁
朝代：明
体裁：七言律诗

明诏金门天上开，使人铜柱日南回。九江烟浪看庐阜，五岭云山过越台。嘉惠远氓烦圣虑，宣风绝域仗奇材。吾家博望风流在，绝喜乘槎此日来。
广州赠温陵龚景清乡人
作者：张以宁
朝代：明
体裁：七言律诗

家住三神海上峰，秋风同听禁城钟。离居自喜乡音好，别去长悲客意重。双鲤水寒难远寄，五羊城晚忽相逢。来春此地重携手，共采仙蒲花紫茸。
广陵岳庙登瀛桥同成居竹赋
作者：张以宁
朝代：明
体裁：七言律诗

桥下波光绿染苔，桥前岳色翠成堆。鹤归华表空中语，鳌负神洲海上来。琼佩晓趋云路响，琪花秋傍石阑开。唐家学士今何在，劝尔仙人酒一杯。
建业清凉寺次王伯循御史竹亭壁间韵
作者：张以宁
朝代：明
体裁：五言律诗

独寻清凉寺，还望翠微亭。客散竹间月，僧闲松下经。江声回近浦，野色到虚庭。白发山中叟，为予诗眼青。
建宁府雨中登玉清观
作者：张以宁
朝代：明
体裁：七言律诗

双溪南下绿湾环，碧瓦参差细雨间。水绕玉清来九曲，云归沧海近三山。铁狮昼伏闻钟鼓，白鹤宵飞认佩环。欲结紫霞尘外想，不堪回首近乡关。
张文献祠
作者：张以宁
朝代：明
体裁：七言绝句

儿时长诵八哀诗，遗诰相传自昔时。空料白头祠下拜，曲江烟雨读唐碑。
徐州霸王庙
作者：张以宁
朝代：明
体裁：七言律诗

长洪声动楚山虚，太息彭城霸国馀。父老更堪秦暴虐，英雄空为汉驱除。苔移玉帐蛛丝暗，柳绕黄楼雁影疏。独有春风虞氏草，魂归为汝一沾裾。
忆六合
作者：张以宁
朝代：明
体裁：七言绝句

江北淮南三月时，水烟漠漠柳丝丝。好花一夜霜都落，却是春风总未知。
忆黄子约
作者：张以宁
朝代：明
体裁：五言律诗

天台黄石老，茅屋冷如冰。消息经年断，交游往日曾。世人怜李白，今我愧孙登。骏骨篇应在，何时复剪灯。
怀故人邓南皋
作者：张以宁
朝代：明
体裁：七言绝句

夕阳独立楚江边，不见南皋二十年。欲寄平安无处问，津头风急起官船。
思归引题王居敬总管宁轩
作者：张以宁
朝代：明
体裁：古风

家在永宁中，宦游淮海上。使君作居轩，坐必永宁向。永宁汉时蠡吾国，日出城头太行色。宅中三槐百尺强，曾是晋公亲手植。淮海水，遥遥驰，使君紫马黄金羁。群仙相追佩陆离，琼花璀璨东风枝。江南虽乐非吾土，故国河山劳梦思。思心日夜如春水，流入滹沱无尽时。宁轩之名重桑梓，传子传孙孙复子。独不见班超长望玉门关，千古英雄亦如此。
情事未申视息宇内劬劳之旦哀痛倍深悲歌以继恸哭所谓情见乎辞云尔呈阎初阳天使牛士良典簿
作者：张以宁
朝代：明
体裁：七言律诗

一身绝域已凄然，三处离居更可怜。中岁恨孤蓬矢志，暮龄忍诵蓼莪篇。愁深鸢堕蛮溪外，梦断鹃啼宰树边。悔不阿奴长在侧，尽情家祭过年年。
戏作杭州歌
作者：张以宁
朝代：明

吴姬魫冠望若空，泪妆眼角晕娇红。染得罗裙好颜色，西湖新柳绿春风。西陵渡口潮水平，十十五五发舟行。楼中燕子惯见客，不怕渡头津鼓声。
戏作杭州歌·其一
作者：张以宁
朝代：明
体裁：七言绝句

吴姬魫冠望若空，泪妆眼角晕娇红。染得罗裙好颜色，西湖新柳绿春风。
戏作杭州歌·其二
作者：张以宁
朝代：明
体裁：七言绝句

西陵渡口潮水平，十十五五发舟行。楼中燕子惯见客，不怕渡头津鼓声。
戏马台
作者：张以宁
朝代：明
体裁：七言律诗

当时衣锦去关中，天地移归隆准公。空使秦人悲故旧，更怜刘裕愧英雄。荒台落日蜚鸿没，春草连云戏马空。太息重瞳千载少，舣舟不肯过江东。
扬州
作者：张以宁
朝代：明
体裁：七言绝句

误喜维扬是故乡，故乡南去越山长。越山三月花如海，倚门应说到维扬。
挽友人
作者：张以宁
朝代：明
体裁：五言排律

令弟书来日，凄其忆故人。每怀将酒别，不得寄诗频。万里高门旧，湖山别墅新。一毡真独冷，万卷讵全贫。岂不云霄志，其如电露身。迢迢长梦寐，漠漠尚风尘。池馆馀花晚，山阡宿草春。自怜何日去，望远一沾巾。
挽朱彦实母韩氏
作者：张以宁
朝代：明
体裁：七言律诗

昼锦韩家百载馀，清风犹及渡江初。曾从夫贵膺金诰，不待儿归奉绣舆。墨晕帐昏秋阁冷，锦文机断夜窗虚。储山好并泷冈秀，彤管他年更大书。
明月生南浦·广州省治南汉主刘银故宫铁铸四柱犹存周览叹息之馀夜泊三江口梦中作一词觉而忘之但记二句云千古兴亡多少恨总付潮回去因檃括为明月生南浦一阕云
作者：张以宁
朝代：明
体裁：词

海角亭前秋草路。榕叶风清，吹散蛮烟雾。一笑英雄曾割据。痴儿却被潘郎误。宝气销沉无觅处。藓晕犹残，铁铸遗宫柱。千古兴亡知几度。海门依旧潮来去。
春厓堂诗
作者：张以宁
朝代：明
体裁：古风

上天生万汇，何物能报之？所以古孝子，感兹《蓼莪》诗。况母红芳年，手提黄口儿。独于霜雪际，回此阳春熙。昔为断蓬根，今如芳兰枝。母恩虽莫报，子职当何为。愿将一寸草，化作倾阳葵。上以承君宠，下以报母慈。
春日怀李叔成上舍
作者：张以宁
朝代：明
体裁：五言律诗

今代李公子，诗看老杜亲。江湖留雁久，风雨恼花频。竹屋灯悬夕，椰瓢酒漾春。殷勤海子水，待汝濯红尘。
晚到韶州
作者：张以宁
朝代：明
体裁：七言绝句

云断苍梧隔九嶷，九成台畔草离离。山中不是无韶石，千载何由起后夔。
晚泊石头城下明旦发龙江
作者：张以宁
朝代：明
体裁：七言绝句

江口帆开五两飞，海门遥望树依微。若为得似千年鹤，东向三神岛上归。
月子河阻风
作者：张以宁
朝代：明
体裁：七言绝句

洱江万里此朝东，入贡舟航四海同。明代百神都受职，为言休作石尤风。
有感
作者：张以宁
朝代：明
体裁：七言绝句

马首桓州又懿州，朔风秋冷黑貂裘。可怜吹得头如雪，更上安南万里舟。
有竹诗为张伯起子玄略作
作者：张以宁
朝代：明
体裁：古风

我昔对策大明宫，骑马躞蹀行春风。万花园亭会乡里，曾拜君家有竹翁。翁时中年我差少，同姓同乡复同调。酥茶清美酪酒浓，倒意倾情共谈笑。翁住剑津之上游，我家鸣玉溪水头。故山青琅动万个，相约老去营菟裘。翁向滕州我淮县，四十年间两鸿燕。忧葵空复寸心同，宿草宁期双泪泫。桄榔叶碧邕江清，见翁令子难为情。卷中恍觌此君面，爽气尚与秋峥嵘。闽山萧索飞寒怜，乔木故家几欲尽。有竹有竹今何如，伤心久断平安信。吾乡海上三神山，翁今弭节于其间。令威来归想愁绝，节上冥冥都成斑。两江信美非吾土，子母少留还竹所。明年倘许乞悬车，共斫长竿钓烟渚。
木槿花
作者：张以宁
朝代：明
体裁：五言绝句

朝昏看开落，一笑小窗中。别种蟠桃子，千年一度红。
李秀才琴所卷
作者：张以宁
朝代：明
体裁：古风

圭斋先生吾座主，扬州拜之今五年。京师见赠李君字，我未识面知君贤。君家具区滉漭边，流水倒入冰丝弦。山空露下鹤孤响，林深人稀兰独妍。忆昔我从成连仙，夜鼓一曲蓬莱巅。众真拊掌六鳌舞，碧海白月悬青天。论心相许太古上，握手一笑清尊前。圭斋今者欧阳子，将琴未老先归田。何时青山拂白石，听写松涧鸣秋泉。曲终细说玉堂事，与作人间图画传。
杨州广城店
作者：张以宁
朝代：明
体裁：五言绝句

潮落邗江夜，先将梦到家。扬州无赖月，独自照琼花。
林志尹秋江渔父图
作者：张以宁
朝代：明
体裁：古风

江风摇柳云冥冥，小艚钓归潮满汀。卖鱼得钱共秋酌，白酒船头青瓦瓶。樵青劝酒渔童舞，击瓯唱歌无曲谱。船前野鸭莫惊飞，我有竹弓不射汝。
桃源春晓图
作者：张以宁
朝代：明
体裁：七言律诗

溪上桃花无数开，花间春水绿于苔。不因渔艇寻源入，争识仙家避世来。翠雨流云连玉洞，丹霞抱日护瑶台。幔亭亦有虹桥约，问我京华几日回。
梁山泺
作者：张以宁
朝代：明
体裁：七言绝句

风正吴樯去不牵，雪融汶水绿堪怜。菰蒲渺渺官为市，杨柳青青客上船。
梅所歌为朱奂彰作
作者：张以宁
朝代：明
体裁：古风

梅之所，梅之所，不在罗浮之村、西湖之屿，乃在淮左竹西最佳处。主人治地斸云根，纯种寒芳托幽趣。翠禽呖呖月沈山，玉笛愔愔霜绕树。嗟梅之所兮，谁争子所。昔时金谷桃李园，倏忽春荣安足数。何时天雪新霁道少人，邛竹扶持老夫去。百壶清酒十首诗，造君梅所谁宾主，醉倒参横楚天曙。
梧州即景
作者：张以宁
朝代：明
体裁：七言律诗

苍梧南去近天涯，六士三陈昔此家。水合牂江通涨海，山来桂岭接长沙。祥光夜认司空剑，爽气秋迎博望槎。拟欲朗吟亭上客，春风归看碧桃花。
横阳草堂次谢叠山韵
作者：张以宁
朝代：明

迤？中州二水回，参差杰阁五云开。银钩透壁诗人去，铁笛裂岩仙客来。竹度蝉风凉白帢，松翻鹤露泻清杯。何时夜半梅花月，溪上吟篷带雪推。
横阳草堂次谢叠山韵
作者：张以宁
朝代：明
体裁：七言律诗

迤�中州二水回，参差杰阁五云开。银钩透壁诗人去，铁笛裂岩仙客来。竹度蝉风凉白帢，松翻鹤露泻清杯。何时夜半梅花月，溪上吟篷带雪推。
次同年李子威御史韵
作者：张以宁
朝代：明

日丽钩陈薄雾消，升平有象见熙朝。尧阶云拥千官仗，楚分星回两使轺。隼起青旻霜拂地，鸿飞紫海月当霄。仙舟此日登瀛近，春水花光已动摇。昔陪飞鞚杏园尘，一落漳滨十见春。懒问荣枯烦日者，祗怜寂寞向时人。一骢独顾蓬门静，双鲤能传藻句新。昨夜东风过淮水，柳眉从此不须颦。
次同年李子威御史韵·其一
作者：张以宁
朝代：明
体裁：七言律诗

日丽钩陈薄雾消，升平有象见熙朝。尧阶云拥千官仗，楚分星回两使轺。隼起青旻霜拂地，鸿飞紫海月当霄。仙舟此日登瀛近，春水花光已动摇。
次同年李子威御史韵·其二
作者：张以宁
朝代：明
体裁：七言律诗

昔陪飞鞚杏园尘，一落漳滨十见春。懒问荣枯烦日者，祗怜寂寞向时人。一骢独顾蓬门静，双鲤能传藻句新。昨夜东风过淮水，柳眉从此不须颦。
次张仲举祭酒咏花槐花
作者：张以宁
朝代：明
体裁：五言绝句

黄露结青枝，风吹散秋雪。忆昨马蹄忙，壮年心未彻。
次张祭酒虚游轩雨后即事韵并忆扬州旧游
作者：张以宁
朝代：明

墙角红葵一丈开，鹁鸠声断雨声来。雨鸣竹屋诗新就，日度花砖梦恰回。露蔓蜗行经午湿，风枝蝉语近秋哀。虚游轩里凉如水，自玩春秋著玉杯。百年何处好怀开，忆在扬州几醉来。落日放船穿柳过，微风欹帽看花回。即今尽减尊前兴，忆旧宁堪笛里哀。一笑广寒宫饭窄，论文那得酒盈杯。
次张祭酒虚游轩雨后即事韵并忆扬州旧游·其一
作者：张以宁
朝代：明
体裁：七言律诗

墙角红葵一丈开，鹁鸠声断雨声来。雨鸣竹屋诗新就，日度花砖梦恰回。露蔓蜗行经午湿，风枝蝉语近秋哀。虚游轩里凉如水，自玩春秋著玉杯。
次张祭酒虚游轩雨后即事韵并忆扬州旧游·其二
作者：张以宁
朝代：明
体裁：七言律诗

百年何处好怀开，忆在扬州几醉来。落日放船穿柳过，微风欹帽看花回。即今尽减尊前兴，忆旧宁堪笛里哀。一笑广寒宫饭窄，论文那得酒盈杯。
次李参政省中独坐韵
作者：张以宁
朝代：明
体裁：五言律诗

画省昼岑寂，坐来风叶鸣。雨晴鳷鹊观，秋满凤凰城。许国丹心在，怀乡白发生。所惭无寸补，载笔直承明。
次李宗烈见赠韵
作者：张以宁
朝代：明
体裁：七言律诗

秋风同是天涯客，独对黄花酒屡赊。报主力微怜老骥，念亲心在愧慈鸦。故人渐少逢君晚，新句能多对客誇。每见诗来欢喜极，却愁吟罢转思家。
次李宗烈韵
作者：张以宁
朝代：明

倒着乌纱醉几回，白鸥门外莫相猜。浮生万古有万古，浊酒一杯复一杯。棕叶响交风色异，豆花飞满雨声来。青灯独似儿时好，一卷遗书自阖开。坐来落叶两三声，野菊开时雨满城。作客愁多仍岁晚，还家梦远易天明。古时豪杰有遗恨，秋日溪山无俗情。君可归欤吾未得，百年怀抱向谁倾。
次李宗烈韵·其一
作者：张以宁
朝代：明
体裁：七言律诗

倒着乌纱醉几回，白鸥门外莫相猜。浮生万古有万古，浊酒一杯复一杯。棕叶响交风色异，豆花飞满雨声来。青灯独似儿时好，一卷遗书自阖开。
次李宗烈韵·其二
作者：张以宁
朝代：明
体裁：七言律诗

坐来落叶两三声，野菊开时雨满城。作客愁多仍岁晚，还家梦远易天明。古时豪杰有遗恨，秋日溪山无俗情。君可归欤吾未得，百年怀抱向谁倾。
次李左司明举看田朱家垈韵
作者：张以宁
朝代：明
体裁：七言律诗

愿丰亭前春事深，清时休日此幽寻。长思相觅饮君酒，亦欲即归投我簪。三月风光开罨画，百年交好契磁针。明晨拟看功成去，臈蚁开尊满共斟。
次王伯纯韵
作者：张以宁
朝代：明
体裁：七言律诗

草亭夜静三人饮，起视乾坤醉眼昏。鹤警露光悬竹叶，乌啼月色满柴门。抽毫昔对蓬莱殿，秉烛曾游桃李园。天际形容今渐老，尊前怀抱向谁论。
次翰林都事拜珠春日见寄韵
作者：张以宁
朝代：明
体裁：七言绝句

日高睡起小窗明，飞絮游丝弄昼晴。忽忆金河年少梦，柳阴骑马听流莺。
次随太守刘侯素轩韵
作者：张以宁
朝代：明
体裁：七言律诗

黄柳莺啼惊早春，白沙羁客又淹旬。喜逢邺下刘公干，曾识山阴贺季真。漠漠林峦开雪色，欣欣草木荷天仁。汉庭词赋皆扬马，薄技何因奏下尘。
次韵同年李孟豳编修见贻
作者：张以宁
朝代：明
体裁：古风

玉京仙家十二楼，真珠垂箔珊瑚钩。锦袍仙人醉吟处，蟠桃开遍金鳌头。笑予卜居问詹尹，江枫摇落霜鸿影。淮水东边昔遇君，琼花泻露金盘冷。美人云髻歌堂堂，白日缓辔回清光。五年相别复相见，桂树萧飒飞秋霜。君今青云致身早，笑语从容陪阁老。垂鞭晓拂琼林枝，抽毫夜视明光草。雪风吹酒生绿鳞，我起洗濯新丰尘。会当鸟爪擘麟脯，海上一笑三千春。
次韵唐括仲宽照磨雪中
作者：张以宁
朝代：明
体裁：古风

西山翠湿蓬莱股，勾陈苍苍星聚五。长风吹雪渡海来，凤城佳气如龙虎。瑶林不断接九天，银界滉漾开三千。灵姬相顾一启齿，霓旌羽节何纷然。道人宴坐歌云门，天光盎然万籁停。玄圃日出春无痕，白鹤载我三山行。
次韵士良子毅登雷破岩刘大王庙唱酬
作者：张以宁
朝代：明
体裁：七言律诗

纸挂高枝湿暝烟，乞灵多是往来船。雷轰古石犹遗迹，雨湿荒祠不记年。护羽翠禽低隐竹，摇花白苇远粘天。封侯万里吾今老，早办扁舟别计然。
次韵夜宿双清亭
作者：张以宁
朝代：明
体裁：七言律诗

海子桥边丝雨晴，水衡亭下縠波生。珠宫坠月醒龙梦，琼岛回风送鹤声。细数更筹怜夜永，遥瞻宸极愿时清。左丞綵笔题诗好，纸贵明朝满凤城。
次韵安庆汪仲暹超然亭
作者：张以宁
朝代：明
体裁：七言律诗

超然之亭舒水上，绝景乃得天公偏。石柱秋开金菡萏，星河夜落玉觥船。独骑麒麟上倒景，下视蠛蠓空飞烟。舞雩人去忽千古，令我望之心惘然。
次韵廉公亮承旨夏日即事
作者：张以宁
朝代：明

金杯绿酒荐菖阳，玉手轻调雪盌凉。犹忆旧家重午宴，钗头符缀凤双翔。葵花向日献红芳，不见随风柳絮狂。睡起竹窗清似水，胡床独坐午阴凉。柴门细雨晓慵开，绿树阴笼一径苔。老子眼花今日较，起寻枸杞点茶杯。尽情好鸟隔窗呼，墙角新苔上酒壶。却羡承平无个事，看花酩酊老尧夫。文章阁老旧名门，玉署清闲醒梦魂。应忆廉园花似海，朝回会客酒千尊。翠屏山下水清泠，茅屋荒苔绿满庭。不是不归归未得，移文谁与谢山灵。
次韵廉公亮承旨夏日即事·其一
作者：张以宁
朝代：明

金杯绿酒荐菖阳，玉手轻调雪盌凉。犹忆旧家重午宴，钗头符缀凤双翔。
次韵廉公亮承旨夏日即事·其一
作者：张以宁
朝代：明
体裁：七言绝句

金杯绿酒荐菖阳，玉手轻调雪碗凉。犹忆旧家重午宴，钗头符缀凤双翔。
次韵廉公亮承旨夏日即事·其三
作者：张以宁
朝代：明
体裁：七言绝句

柴门细雨晓慵开，绿树阴笼一径苔。老子眼花今日较，起寻枸杞点茶杯。
次韵廉公亮承旨夏日即事·其二
作者：张以宁
朝代：明
体裁：七言绝句

葵花向日献红芳，不见随风柳絮狂。睡起竹窗清似水，胡床独坐午阴凉。
次韵廉公亮承旨夏日即事·其五
作者：张以宁
朝代：明
体裁：七言绝句

文章阁老旧名门，玉署清闲醒梦魂。应忆廉园花似海，朝回会客酒千尊。
次韵廉公亮承旨夏日即事·其六
作者：张以宁
朝代：明
体裁：七言绝句

翠屏山下水清泠，茅屋荒苔绿满庭。不是不归归未得，移文谁与谢山灵。
次韵廉公亮承旨夏日即事·其四
作者：张以宁
朝代：明
体裁：七言绝句

尽情好鸟隔窗呼，墙角新苔上酒壶。却羡承平无个事，看花酩酊老尧夫。
次韵张祭酒新春诗
作者：张以宁
朝代：明
体裁：七言律诗

昕鼓声迟日色暾，鹄袍如雾拥桥门。迎风柏叶翻云影，过雨芹芽滴露痕。谩倚三年博士席，长怀百岁老人村。吾宗祭酒金銮客，多谢新诗细与论。
次韵感怀清明并自述
作者：张以宁
朝代：明

雪落西楼虎满村，鬓髭变白赤心存。徙薪肯信当时策，负米徒伤此日魂。啼老杜鹃山月苦，归迟辽鹤海云昏。早知只学东方朔，避世长依金马门。翠屏峰前溪上村，万家兵后几人存。十年上冢阻归兴，五夜还家劳梦魂。燕蹴柳花风细细，乌啼松叶雨昏昏。何时步屧青芜路，月上山童候筚门。
次韵感怀清明并自述·其一
作者：张以宁
朝代：明
体裁：七言律诗

雪落西楼虎满村，鬓髭变白赤心存。徙薪肯信当时策，负米徒伤此日魂。啼老杜鹃山月苦，归迟辽鹤海云昏。早知只学东方朔，避世长依金马门。
次韵感怀清明并自述·其二
作者：张以宁
朝代：明
体裁：七言律诗

翠屏峰前溪上村，万家兵后几人存。十年上冢阻归兴，五夜还家劳梦魂。燕蹴柳花风细细，乌啼松叶雨昏昏。何时步屧青芜路，月上山童候筚门。
次韵成均春日答潘述古博士
作者：张以宁
朝代：明
体裁：七言律诗

芳时雨露被恩荣，六馆英游五百生。揖退花边分佩响，讲馀松外度钟鸣。风微高阁牙签动，日静深帘绿绮横。多羡材名潘骑省，题诗纸贵满春城。
次韵春日见寄
作者：张以宁
朝代：明
体裁：七言律诗

金水河边一遇君，眼中天马欲空群。姓名未接心先熟，笑语才浓手遽分。调古今难和白雪，才高昔有附青云。薰炉茗捥何时共，细与论文到夕曛。
次韵李明举御史贡院诗
作者：张以宁
朝代：明
体裁：七言律诗

白昼春雷起剑池，鱼龙争奋应新期。银袍照日光唐典，绣斧生风肃汉仪。愿得群贤扶世治，尽令四海转春熙。昔年辛苦今衰白，坐听寒声漏箭迟。
次韵答茅壶山
作者：张以宁
朝代：明
体裁：七言律诗

乾坤纳纳知音少，岁月悠悠行路难。老我南山仍射虎，何人东海与持竿。风前薜荔秋衣薄，露下芙蓉古剑寒。欲借茅亭无限月，携诗满意为君看。
次韵罗复仁编修
作者：张以宁
朝代：明
体裁：七言律诗

棹歌声起洱河滨，君着先鞭我后尘。山上安山犹远使，客中送客是愁人。心随初日葵花转，眼看薰风荔子新。细数归期同把酒，龙江梅信定先春。
次韵送同年朱子仪调光化尹还睢阳
作者：张以宁
朝代：明
体裁：古风

故人昔遇淮南楼，金钗红烛宵藏钩。持螯烂醉对黄菊，海月正出东山头。故人今调襄南尹，五云飞佩摇霞影。都门马首谈旧游，酒热貂裘雪花冷。忆昔射策中书堂，阊阖黄道垂天光。鹍鹏远击同千里，鸿雁相望动十霜。荒鸡野店君行早，到家定访睢阳老。阶前新雨秀兰芽，堂背光风泛萱草。冰销汉渚波龙鳞，飞舞雏凤离风尘。忆君明年重回首，大堤花发襄阳春。
次韵郑兰玉
作者：张以宁
朝代：明

一竿亭上客，大隐寄高轩。世德荣珂里，风期迈漆园。朝廷深简注，江汉壮藩垣。僦宅今王粲，藏书旧李繁。市声隔幽薄，野趣似遥村。宛宛山迎坐，迢迢水到门。风鸣松顶鹤，雨挂竹枝？。芳薜牵崇霤，圆荷点小盆。弄泉醒酒面，扫石健诗魂。邈矣嚣尘表，居然太古存。长鲸冬已戮，饥雁夜犹喧。柏署须纲纪，兰台待讨论。白云巢未得，鹏路伫飞鶱。
次韵郑兰玉
作者：张以宁
朝代：明
体裁：五言排律

一竿亭上客，大隐寄高轩。世德荣珂里，风期迈漆园。朝廷深简注，江汉壮藩垣。僦宅今王粲，藏书旧李繁。市声隔幽薄，野趣似遥村。宛宛山迎坐，迢迢水到门。风鸣松顶鹤，雨挂竹枝�。芳薜牵崇霤，圆荷点小盆。弄泉醒酒面，扫石健诗魂。邈矣嚣尘表，居然太古存。长鲸冬已戮，饥雁夜犹喧。柏署须纲纪，兰台待讨论。白云巢未得，鹏路伫飞鶱。
次韵黄观复见贻古意
作者：张以宁
朝代：明
体裁：古风

世本良家子，环佩不下堂。结发承光宠，被服兰茝香。援琴操国风，古意何微茫。君恩逾山岳，妾命良自伤。高堂拜明月，为妾照衣裳。衣上罗带长，三岁不改芳。岂惭下体薄，所贵中怀臧。愿言充扫除，矢心侍君王。
水红花
作者：张以宁
朝代：明
体裁：五言绝句

穗长仍叶密，红粟缀枝鲜。种秫今年熟，相将买酒船。
江南曲
作者：张以宁
朝代：明
体裁：乐府曲辞

中原万里莽空阔，山过长江翠如泼。楼台高下垂柳阴，丝管啁啾乱花发。北人却爱江南春，穹碑城外如鱼鳞。青山江上何曾老，曾见南人是北人。
江神子·送医官石仲铭摄邵伯镇巡检得代
作者：张以宁
朝代：明

谢公埭上绿成围，栋花飞，子规啼。簇簇弓刀、白马拥骄嘶。一树棠梨开透也，春正好，又分携。草萋萋，望中迷。衣锦归欤、家在海云西。种杏明年功又满，还捧诏，上金闺。
江神子·送医官石仲铭摄邵伯镇巡检得代
作者：张以宁
朝代：明
体裁：词

谢公埭上绿成围，楝花飞，子规啼。簇簇弓刀、白马拥骄嘶。一树棠梨开透也，春正好，又分携。草萋萋，望中迷。衣锦归欤、家在海云西。种杏明年功又满，还捧诏，上金闺。
沽头
作者：张以宁
朝代：明
体裁：七言律诗

日上河堤归兴浓，闸头南望见遥峰。春城草木浮元气，中土园庐尚古风。桑眼科馀黄蠢蠢，菜苗挑出绿茸茸。平生性癖耽幽静，拟筑团茅淮水东。
泊十八里塘
作者：张以宁
朝代：明
体裁：五言绝句

系舟古柳根，一犬吠柴门。欲记诗成夜，问人何处村。
泊戚家堰遇风夜雷雨
作者：张以宁
朝代：明
体裁：五言律诗

高浪出鱼龙，舟师急捲蓬。雷声过云雨，月晕断河风。野阔人家外，涛喧客枕中。坐来搔短发，惆怅大江东。
泊月子河望三山
作者：张以宁
朝代：明
体裁：七言绝句

三山仙岛隔归期，长夜京华梦见之。明发开帆成误喜，青天三点见峨眉。
泊沽头
作者：张以宁
朝代：明
体裁：七言绝句

楚客归心河水流，三更月晕长年愁。沙河雨涨催开闸，半夜橹声无数舟。
泊湖头水长
作者：张以宁
朝代：明
体裁：五言律诗

客路春将晚，征帆日又曛。深山昨夜雨，流水满溪云。渡黑渔舟集，村空戍鼓闻。故园频梦去，植杖已堪耘。
泊龟山
作者：张以宁
朝代：明
体裁：七言律诗

白波滉漾青天垂，我行但觉官船迟。微微树短水尽处，惨惨日薄风来时。椎牛挂席打盐客，射鸭鸣弓蹈浪儿。漫郎头白不称意，沽酒龟山歌竹枝。
洗衣曲同唐括子宽赋
作者：张以宁
朝代：明
体裁：古风

洗衣女郎足如雪，寒波晓浸鸦头袜。笑移纤笋整缃裙，素腕微鸣玉条脱。罗衣泪粉痕斑斑，欲洗未洗沈吟间。波寒恐洗郎思去，不洗复恐傍人看。红颜娟娟照清泚，秖惜芳年驶如水。西风梦冷鸳鸯起，露滴红香藕花死。洗衣洗衣复洗衣，小姑嗔妾归去迟。小姑十二方娇痴，此恨他年汝自知。